cyanic-selkie/wikianc huggingface dataset:
ಮ್ಯೂಚುಯಲ್‌ ಫಂಡ್
ಸೂಚ್ಯಂಕ ನಿಧಿಸಂಸ್ಥೆ ಹಾಗೂ ಕ್ರಿಯಾತ್ಮಕ ನಿರ್ವಹಣೆ
ನಿರ್ದಿಷ್ಟ ಸೈದ್ಧಾಂತಿಕ ಆಧಾರಗಳು ಮ್ಯೂಚುಯಲ್‌ ಫಂಡ್‌ ಸಂಸ್ಥೆ ಮಾರುಕಟ್ಟೆಯನ್ನು ಮತ್ತು ಕ್ರಿಯಾತ್ಮಕ ನಿರ್ವಹಿತ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳನ್ನು ಹಿಂದೆ ಹಾಕಲು ಸಾಧ್ಯವಿಲ್ಲದರ ಜೊತೆಗೆ ಅದೇ ಗುಣಲಕ್ಷಣಗಳುಳ್ಳ ಇತರೆ ವಿಶಾಲ-ತಳಹದಿಯ ಬಂಡವಾಳ ಪಟ್ಟಿ ಸಂಸ್ಥೆಗಳಿಗಿಂತ ಕಳಪೆ ಸಾಧನೆ ಮಾಡುತ್ತದೆ. ಒಂದು ಅಧ್ಯಯನದ ಪ್ರಕಾರ 1962ರಿಂದ 1992 ರವರೆಗಿನ ಅವಧಿಯ ಅರ್ಧಭಾಗದಲ್ಲಿ 1,500ಕ್ಕೆ ಸಮೀಪ ಸಂಖ್ಯೆಯ U.S. ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು ಮಾರುಕಟ್ಟೆಯಲ್ಲಿ ಕಳಪೆ ಸಾಧನೆ ಮೆರೆದವು. ಇಷ್ಟೇ ಅಲ್ಲದೇ, ಹಿಂದೆ ಉತ್ತಮ ಸಾಧನೆ ತೋರಿದ ನಿಧಿಸಂಸ್ಥೆಗಳೂ ಸಹಾ ಮುಂದಿನ ವರ್ಷಗಳಲ್ಲಿ ಮಾರುಕಟ್ಟೆಯನ್ನು ಮೀರಿಸಲು ಸಾಧ್ಯವಾಗಿಲ್ಲ (ಜೆನ್‌ಸೆನ್‌, 1968ರಲ್ಲಿ; ಗ್ರಿಂಬ್ಲಾಟ್‌ ಮತ್ತು ಷೆರಿಡನ್‌ ಟಿಟ್‌ಮನ್‌, 1989ರಲ್ಲಿ ತೋರಿದ ಹಾಗೆ).
ಬಾಂಡ್‌ ನಿಧಿಸಂಸ್ಥೆಗಳು
ಮ್ಯೂಚುಯಲ್‌ ಫಂಡ್‌ ಸಂಸ್ಥೆ ಆಸ್ತಿಗಳ 18% ಭಾಗವನ್ನು ಬಾಂಡ್‌ ನಿಧಿಸಂಸ್ಥೆಗಳು ಆಕ್ರಮಿಸಿಕೊಂಡಿವೆ. ಬಾಂಡ್‌ ನಿಧಿಸಂಸ್ಥೆಗಳ ವಿಧಗಳಲ್ಲಿ ನಿಗದಿತ ವಾಯಿದೆ (ಅಲ್ಪ-, ಮಧ್ಯಮ-, ಅಥವಾ ದೀರ್ಘಾವಧಿ)ಯ ನಂತರ ಲಭ್ಯವಾಗುವ ಕಾಲಾವಧಿ ನಿಧಿಸಂಸ್ಥೆಗಳೂ ಸಹಾ ಸೇರಿವೆ. ಸ್ಥಳೀಯಸಂಸ್ಥೆ ಬಾಂಡ್‌ ನಿಧಿಗಳು ಸಾಮಾನ್ಯವಾಗಿ ಅಲ್ಪ ಉತ್ಪತ್ತಿಯನ್ನು ಹೊಂದಿದ್ದರೂ, ತೆರಿಗೆ ಅನುಕೂಲಗಳು ಹಾಗೂ ಅಲ್ಪ ಹಾನಿಸಾಧ್ಯತೆಗಳನ್ನೂ ಹೊಂದಿರುತ್ತವೆ. ಹೆಚ್ಚು-ಉತ್ಪತ್ತಿಯ ಬಾಂಡ್‌ ನಿಧಿಸಂಸ್ಥೆಗಳು ಹೆಚ್ಚು-ಉತ್ಪತ್ತಿಯ ಅಥವಾ ಜಂಕ್‌ ಬಾಂಡ್‌ಗಳೂ ಸೇರಿದಂತೆ ಕಾರ್ಪೋರೇಟ್‌ ಬಾಂಡ್‌ಗಳಲ್ಲಿ ಹೂಡುತ್ತವೆ. ಹೆಚ್ಚಿನ ಉತ್ಪತ್ತಿಯ ಸಾಧ್ಯತೆಯಿರುವುದರಿಂದ ಈ ಬಾಂಡ್‌ಗಳ ಹಾನಿಯ ಸಾಧ್ಯತೆಯೂ ಹೆಚ್ಚು.
ವಿತ್ತಪೇಟೆ ನಿಧಿಸಂಸ್ಥೆ
ವಿತ್ತಪೇಟೆ ನಿಧಿಸಂಸ್ಥೆಗಳು ಅಮೇರಿಕಾ ಸಂಯುಕ್ತ ಸಂಸ್ಥಾನ‌ನ ಮ್ಯೂಚುಯಲ್‌ ಫಂಡ್‌ ಸಂಸ್ಥೆ ಆಸ್ತಿಗಳಲ್ಲಿ 26% ಪಾಲು ಹೊಂದಿವೆ. ವಿತ್ತಪೇಟೆ ನಿಧಿಸಂಸ್ಥೆಗಳು ಅಲ್ಪ ಪ್ರಮಾಣದ ಹಾನಿಸಾಧ್ಯತೆಯನ್ನು ಹೊಂದಿದ್ದು, ಅದರಿಂದಾಗಿಯೇ ಅಲ್ಪ ಉತ್ಪತ್ತಿಯನ್ನು ಹೊಂದಿವೆ. ಠೇವಣಾತಿಗಳ ಪ್ರಮಾಣಪತ್ರಗಳ ಹಾಗಲ್ಲದೇ (CDಗಳು), ವಿತ್ತಪೇಟೆ ಷೇರುಗಳು ಯಾವುದೇ ಸಮಯದಲ್ಲಿ ನಗದೀಕರಿಸುವಿಕೆ ಹಾಗೂ ಮರುಕಳಿಕೆಯ ಸೌಲಭ್ಯವನ್ನು ಹೊಂದಿರುತ್ತವೆ.
ನಿಧಿಸಂಸ್ಥೆಗಳ ನಿಧಿಗಳು
ನಿಧಿಸಂಸ್ಥೆಗಳ ನಿಧಿಗಳೆಂದರೆ (FoF) ಇತರೆ ಆಧಾರಭೂತ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳಲ್ಲಿ (ಅಂದರೆ, ಬೇರೆ ನಿಧಿಸಂಸ್ಥೆಗಳನ್ನೊಳಗೊಂಡಿರುವ ನಿಧಿಸಂಸ್ಥೆಗಳು) ಹೂಡುವ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು. ಆಧಾರಭೂತ ನಿಧಿಸಂಸ್ಥೆಗಳೆಂದರೆ ಓರ್ವ ಹೂಡಿಕೆದಾರ ನೇರವಾಗಿ ಹೂಡಬಹುದಾದ ನಿಧಿಸಂಸ್ಥೆ. ನಿಧಿಸಂಸ್ಥೆಗಳ ನಿಧಿಯು ಸಾಮಾನ್ಯವಾಗಿ ಆಸ್ತಿ ವಿತರಣೆಯ ಶುಲ್ಕಗಳೆಂದು ಗಣಿಸುವುದರಿಂದ ಸಾಮಾನ್ಯ ನಿಧಿಸಂಸ್ಥೆಗಿಂತ ಕಡಿಮೆ ನಿರ್ವಹಣಾ ಶುಲ್ಕವನ್ನು ಪಡೆಯುತ್ತವೆ. ಆಧಾರಭೂತ ನಿಧಿಸಂಸ್ಥೆಗಳಲ್ಲಿ ವಿಧಿಸಲಾದ ಶುಲ್ಕಗಳು ಕಾರ್ಯಾಚರಣೆ ಪ್ರಕಟಣೆಗಳಲ್ಲಿ ಸೂಚಿತವಾಗಿರದಿದ್ದರೂ, ಸಾಮಾನ್ಯವಾಗಿ ನಿಧಿಸಂಸ್ಥೆಯ ವಾರ್ಷಿಕ ವರದಿ, ವಿವರಣಾ ಪತ್ರ ಅಥವಾ ಹೆಚ್ಚಿನ ಮಾಹಿತಿ ಪತ್ರದಲ್ಲಿ ವಿಷದಗೊಳಿಸಲಾಗಿರುತ್ತದೆ. ನಿಧಿ-ಮಟ್ಟದ ವೆಚ್ಚಗಳು ಮತ್ತು ಆಧಾರಭೂತ ನಿಧಿಸಂಸ್ಥೆಗಳ ವೆಚ್ಚಗಳೆರಡೂ ಹೂಡಿಕೆದಾರರ ಉತ್ಪತ್ತಿಯನ್ನು ಕಡಿಮೆಗೊಳಿಸುವುದರಿಂದ ಅವೆರಡರ ಸಂಯೋಜನೆಯಲ್ಲಿ ಮೌಲ್ಯೀಕರಿಸಲಾಗುತ್ತದೆ.
ಬಹಳಷ್ಟು FoFಗಳು ಅಂಗೀಕೃತ ನಿಧಿಸಂಸ್ಥೆ (ಅಂದರೆ, ತಮ್ಮದೇ ಸಲಹಾಸಮಿತಿಯ ನಿರ್ವಹಣೆಯಲ್ಲಿರುವ ಮ್ಯೂಚುಯಲ್‌ ಫಂಡ್‌ ಸಂಸ್ಥೆ)ಗಳಲ್ಲಿ ಮಾತ್ರವೇ ಹೂಡುತ್ತವೆ, ಕೆಲವು ಮಾತ್ರವೇ ಇತರೆ ಸಲಹಾಕಾರ(ಅಂಗೀಕೃತವಲ್ಲದ)ರಿಂದ ನಿರ್ವಹಿತ ನಿಧಿಸಂಸ್ಥೆಗಳಲ್ಲಿ ಹೂಡುತ್ತವೆ. ಪ್ರತ್ಯೇಕ ಸಲಹಾಕಾರರನ್ನು ಹೊಂದಿರುವ ನಿಧಿಸಂಸ್ಥೆಯ ಹೂಡಿಕೆ, ನಿರ್ವಹಣಾ ಸಂಶೋಧನಾ ವೆಚ್ಚದ ಕಾರಣದಿಂದ, ಅಂಗೀಕೃತ ವ್ಯವಸ್ಥೆಗಿಂತ ಅಂಗೀಕೃತವಾಗದ ಆಧಾರಭೂತ ನಿಧಿಸಂಸ್ಥೆಯಲ್ಲಿ ಹೂಡುವ ವೆಚ್ಚವು ಹೆಚ್ಚಾಗಿರುತ್ತವೆ. ಇತ್ತೀಚೆಗೆ, FoFಗಳನ್ನು ಕ್ರಿಯಾತ್ಮಕ ನಿರ್ವಹಿತ (ಮಾರುಕಟ್ಟೆಯ ಬದಲಾವಣೆಗಳಿಗನುಗುಣವಾಗಿ ಆಧಾರಭೂತ ನಿಧಿಸಂಸ್ಥೆಗಳನ್ನು ಹೂಡಿಕೆ ಸಲಹಾಕಾರ ಆಗಾಗ್ಗೆ ಬದಲಾಯಿಸುವಂತಹಾ) ಮತ್ತು ಜಡ ನಿರ್ವಹಿತ(ನಿಯತವಾಗಿ ಸಮತೋಲವನ್ನು ಕಾಯ್ದುಕೊಳ್ಳುವ ರೀತಿಯಲ್ಲಿ ಆಸ್ತಿಗಳನ್ನು ಹೂಡಿಕೆ ಸಲಹಾಕಾರ ಹಂಚುವಂತಹಾ) ನಿಧಿಸಂಸ್ಥೆಗಳೆಂದು ವರ್ಗೀಕರಿಸಲಾಗಿವೆ.
FoFಗಳ ವಿನ್ಯಾಸವನ್ನು ತಮ್ಮದೇ ಸ್ವಂತದ ಆಸ್ತಿ ಹೊಂದಾಣಿಕಾ ಮಾದರಿಯನ್ನು ಕಂಡುಕೊಳ್ಳಲಾರದ ಅಥವಾ ಕಂಡುಕೊಳ್ಳಲಿಚ್ಛಿಸದ ಹೂಡಿಕೆದಾರರಿಗೆ ಸಿದ್ಧಮಿಶ್ರಣವಾದ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಯಂತೆ ರೂಪಿಸಲಾಗಿದೆ. ನಿಧಿಸಂಸ್ಥೆ ಕಂಪೆನಿಗಳಾದ TIAA-CREF, ಅಮೇರಿಕನ್‌ ಸೆಂಚುರಿ ಇನ್‌ವೆಸ್ಟ್‌ಮೆಂಟ್ಸ್‌, ವ್ಯಾನ್‌ಗಾರ್ಡ್‌, ಮತ್ತು ಫಿಡಿಲಿಟಿಗಳೂ ಕೂಡ ಈ ಮಾರುಕಟ್ಟೆಯನ್ನು ಪ್ರವೇಶಿಸಿದ್ದು ಹೂಡಿಕೆದಾರರಿಗೆ ಅವಕಾಶವನ್ನು ನೀಡಿ ನಿಧಿಸಂಸ್ಥೆಯನ್ನು ಆಯ್ಕೆ ಮಾಡುವಲ್ಲಿನ “ಅಂದಾಜಿನ ಕೆಲಸ”ವನ್ನು ವಹಿಸಿಕೊಂಡಿವೆ. ವಿತರಣಾ ಸಂಯೋಜನೆಗಳು ಸಾಮಾನ್ಯವಾಗಿ ಹೂಡಿಕೆದಾರರು ನಿವೃತ್ತರಾಗುವ ಅವಧಿಯ ಮೇಲೆ ಅವಲಂಬಿತವಾಗಿ: 2020, 2030, 2050, ಇತ್ಯಾದಿ. ಬದಲಾಗುತ್ತವೆ. ನಿವೃತ್ತಿಯ ಅವಧಿಯು ದೂರವಿದ್ದಷ್ಟೂ, ಆಸ್ತಿ ಸಂಯೋಜನೆಯು ಹೆಚ್ಚು ತೀವ್ರವಾಗಿರುತ್ತದೆ.
ಅನಿಯಂತ್ರಿತ/ರಕ್ಷಣಾತ್ಮಕ ನಿಧಿಸಂಸ್ಥೆ
ಅಮೇರಿಕಾ ಸಂಯುಕ್ತ ಸಂಸ್ಥಾನ‌ನಲ್ಲಿನ ಅನಿಯಂತ್ರಿತ/ರಕ್ಷಣಾತ್ಮಕ ನಿಧಿಸಂಸ್ಥೆಗಳೆಂದರೆ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳಂತೆ ಹೆಚ್ಚಿನ SEC ನಿಯಂತ್ರಣವಿಲ್ಲದ ಸಂಗ್ರಹೀಕೃತ ಹೂಡಿಕೆ ನಿಧಿಸಂಸ್ಥೆಗಳು. ಕೆಲ ಅನಿಯಂತ್ರಿತ ನಿಧಿಸಂಸ್ಥೆ ನಿರ್ವಾಹಕರು ಹೂಡಿಕೆ ಸಲಹೆದಾರರಾಗಿ ಹೂಡಿಕೆ ಸಲಹಾಕಾರರ ಕಾಯ್ದೆಯಡಿ SECನೊಂದಿಗೆ ನೊಂದಾಯಿಸಿಕೊಳ್ಳಬೇಕಾಗುತ್ತದೆ. ನಿಗದಿತ ಹೂಡಿಕೆ ತಂತ್ರಗಳನ್ನು ಪಾಲಿಸುವುದಾಗಲಿ ಅಥವಾ ನಿರಾಕರಿಸುವುದಾಗಲಿ, ನಿಗದಿತ ಹೂಡಿಕೆಗಳನ್ನು ಮಾಡಲೇಬೇಕೆಂಬ ಕಟ್ಟಳೆ ಅಥವಾ ಮಾಡಬಾರದೆಂಬ ನಿಷೇಧ ಯಾವುದನ್ನೂ ಈ ಕಾಯ್ದೆ ಸಲಹಾಕಾರರಿಗೆ ವಿಧಿಸುವುದಿಲ್ಲ. ಅನಿಯಂತ್ರಿತ ನಿಧಿಸಂಸ್ಥೆಯು ಸಾಮಾನ್ಯವಾಗಿ 1% ಅಥವಾ ಹೆಚ್ಚಿನ ನಿರ್ವಹಣಾ ಶುಲ್ಕದೊಂದಿಗೆ “ಸಾಮರ್ಥ್ಯ ಶುಲ್ಕ” ಅನಿಯಂತ್ರಿಂತ ನಿಧಿಯ ಲಾಭದ 20%ರಷ್ಟನ್ನು ವಿಧಿಸುತ್ತದೆ. ಕೆಲವೊಮ್ಮೆ ಹೂಡಿಕೆದಾರರು ಷೇರುಗಳನ್ನು ನಗದೀಕರಿಸಲಾಗದಂತಹಾ "ನಿರ್ಬಂಧಿತ" ಅವಧಿ ಸಹಾ ವಿಧಿಸಬಹುದು. ವೈಯಕ್ತಿಕ ಹೂಡಿಕೆದಾರರಿಗಿರುವ 130-30 ನಿಧಿಸಂಸ್ಥೆಯು ಅನಿಯಂತ್ರಿತ ತಂತ್ರದ ಒಂದು ವಿಧ.
ಮ್ಯೂಚುಯಲ್‌ ಫಂಡ್‌ ಸಂಸ್ಥೆ vs. ಇತರೆ ಹೂಡಿಕೆಗಳು
ವೈಯಕ್ತಿಕ ಸ್ಟಾಕ್‌ಗಳ ಹೂಡಿಕೆಗಿಂತ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು ಹೆಚ್ಚಿನ ಅನುಕೂಲಗಳನ್ನು ನೀಡುತ್ತವೆ. ಉದಾಹರಣೆಗೆ, ಮ್ಯೂಚುಯಲ್‌ ಫಂಡ್‌ ಸಂಸ್ಥೆಯ ಎಲ್ಲಾ ಷೇರುದಾರರಗಳಲ್ಲಿ ವ್ಯಾವಹಾರಿಕ ವೆಚ್ಚಗಳು ಹಂಚಿಹೋಗುವುದರಿಂದ, ಅಲ್ಪ-ವೆಚ್ಚದ ಬಂಡವಾಳ ವಿತರಣೆ ಸಾಧ್ಯವಾಗುತ್ತದೆ. ವೃತ್ತಿಪರ ನಿಧಿಸಂಸ್ಥೆಗಳ ನಿರ್ವಾಹಕರು, ಎಷ್ಟರಮಟ್ಟಿಗೆ ಸಾರ್ವಜನಿಕ ಸೂಚ್ಯಂಕಗಳನ್ನು ಅನುಕರಿಸಲೆತ್ನಿಸುವ ಸರಳ ಸೂಚ್ಯಂಕ ನಿಧಿಸಂಸ್ಥೆಗಳನ್ನು ಮೀರಿಸುವ ಕಾರ್ಯನಿರ್ವಹಣೆ ತೋರಿಸಬಲ್ಲರೆಂಬ ಬಗ್ಗೆ ವಿವಾದವಿದ್ದರೂ, ಹೂಡಿಕೆದಾರರಿಗೆ ಸಹಾ ಮತ್ತೋರ್ವರಿಂದ (ವೃತ್ತಿಪರ ನಿಧಿಸಂಸ್ಥೆ ನಿರ್ವಾಹಕರು) ಕೌಶಲ್ಯ ಹಾಗೂ ಹೂಡಿಕೆ ಅವಕಾಶಗಳ ಸಂಶೋಧನೆ ಮತ್ತು ನಿರ್ವಹಣೆಯ ವಿನಿಯೋಗವನ್ನು ಪಡೆದುಕೊಳ್ಳುವ ಅನುಕೂಲವಿದೆಯೆನ್ನಲಾಗುತ್ತದೆ. ಆದರೂ, ವಾಲ್‌ಸ್ಟ್ರೀಟ್‌ ಜರ್ನಲ್‌ ವರದಿಯ ಪ್ರಕಾರ 2006ರಿಂದ 2008ರವರೆಗಿನ ಒಟ್ಟು 25 ವಿಧಗಳಿರುವ ಕಡೆ 22 ವಿಧದ ವ್ಯವಹಾರಗಳಲ್ಲಿ ಪ್ರತ್ಯೇಕ ನಿರ್ವಹಿತ ಖಾತೆಗಳು (SMA ಅಥವಾ SMAಗಳು) ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳಿಗಿಂತ ಉತ್ತಮ ಸಾಧನೆ ತೋರಿವೆ. ಇದರಲ್ಲಿ ಜಾಗತಿಕ ಸ್ಟಾಕ್‌ ಮಾರುಕಟ್ಟೆಯು US$21 ಲಕ್ಷಕೋಟಿ ಮೊತ್ತವನ್ನು ಕಳೆದುಕೊಂಡ ಕಷ್ಟದ ವರ್ಷದಲ್ಲಿ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಯ ಸಾಧನೆಯನ್ನು ಮೀರಿಸಿದ್ದ ಸಾಧನೆಯೂ ಸೇರಿದೆ. ಆ ಲೇಖನದಲ್ಲಿ, ಮಾರ್ನಿಂಗ್‌ಸ್ಟಾರ್‌, Inc ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು ಒಟ್ಟು 36 ಸ್ಟಾಕ್‌ ಮತ್ತು ಬಾಂಡ್‌ ಮಾರುಕಟ್ಟೆ ವಿಧಗಳಲ್ಲಿ 25 ವಿಧಗಳಲ್ಲಿ SMAಗಳು ತಮ್ಮ ಉತ್ತಮ ಸಾಧನೆ ತೋರಿವೆ ಎಂದಿದೆ. ಕ್ರಿಯಾತ್ಮಕ ನಿರ್ವಹಿತವಾಗಲಿ ಇಲ್ಲವೇ ಜಡ ಸೂಚಿತವಾದದ್ದಾಗಲಿ, ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು ನಷ್ಟಗಳಿಂದ ಹೊರತಾದುವಲ್ಲ. ಹೂಡಿಕೆಗಳಿಗೆ ಸಂಬಂಧಪಟ್ಟ ಎಲ್ಲಾ ನಷ್ಟದ ಸಾಧ್ಯತೆಗಳನ್ನು ಅವೂ ಅನುಭವಿಸಲೇಬೇಕು. ನಿಧಿಸಂಸ್ಥೆಯೊಂದು ಪ್ರಮುಖವಾಗಿ ಸ್ಟಾಕ್‌ಗಳಲ್ಲಿ ಹೂಡಿಕೆ ಮಾಡಿದರೆ, ಅದೂ ಸಹಾ ಸಾಮಾನ್ಯವಾಗಿ ಸ್ಟಾಕ್‌ ಮಾರುಕಟ್ಟೆಯಲ್ಲಿನ ಏರಿಳಿತ ಹಾಗೂ ನಷ್ಟದ ಅಪಾಯಗಳಿಗೆ ಈಡಾಗುತ್ತದೆ.
ಷೇರುಗಳ ವರ್ಗಗಳು
ಅನೇಕ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಗಳು ಒಂದಕ್ಕಿಂತ ಹೆಚ್ಚು ವರ್ಗದ ಷೇರುಗಳನ್ನು ನೀಡಬಲ್ಲವು. ಉದಾಹರಣೆಗೆ, "ಕ್ಲಾಸ್‌ A" ಮತ್ತು "ಕ್ಲಾಸ್‌ B" ಷೇರುಗಳನ್ನು ವಿತರಿಸಬಲ್ಲ ನಿಧಿಸಂಸ್ಥೆಗಳನ್ನು ನೀವು ನೋಡಿರಬಹುದು. ಪ್ರತಿ ವರ್ಗವು ಅದೇ ಭದ್ರತಾಠೇವಣಿ ಸಂಚಯದಲ್ಲಿಯೇ ಹಣ ಹೂಡಿರುತ್ತವಲ್ಲದೇ (ಅಥವಾ ಹೂಡಿಕೆ ಬಂಡವಾಳಪಟ್ಟಿ) ಅದೇ ಹೂಡಿಕೆ ಉದ್ದೇಶ ಹಾಗೂ ನಿಯಮಾವಳಿಗಳನ್ನು ಹೊಂದಿರುತ್ತವೆ. ಆದರೆ ಪ್ರತಿ ವರ್ಗವು ತಮ್ಮದೇ ಆದ ಪ್ರತ್ಯೇಕ ಶುಲ್ಕಗಳು ಮತ್ತು ವೆಚ್ಚಗಳನ್ನು ಹೊಂದಿದ್ದು ಪ್ರತ್ಯೇಕ ಷೇರುದಾರ ಸೇವೆಗಳು ಹಾಗೂ/ಅಥವಾ ವಿತರಣಾ ವ್ಯವಸ್ಥೆಗಳನ್ನು ಹೊಂದಿರುತ್ತವೆ. ಈ ವ್ಯತ್ಯಾಸಗಳು ವಿವಿಧ ವರ್ಗಗಳ ಹೂಡಿಕೆದಾರ ಸೇವಾವೆಚ್ಚವನ್ನು ಪ್ರತಿನಿಧಿಸುವಂತಿರುತ್ತವೆ; ಉದಾಹರಣೆಗೆ, ವರ್ಗವೊಂದನ್ನು ಫ್ರಂಟ್‌-ಎಂಡ್‌ ಲೋಡ್‌ನೊಂದಿಗೆ ದಲ್ಲಾಳಿಗಳ ಮೂಲಕ ಮಾರಿದ್ದರೆ, ಮತ್ತೊಂದು ವರ್ಗವನ್ನು ನೇರವಾಗಿ ಸಾರ್ವಜನಿಕರಿಗೆ ಯಾವುದೇ ಲೋಡ್‌ ಇಲ್ಲದೇ ಆದರೆ ವರ್ಗದ ವೆಚ್ಚಗಳಲ್ಲಿ (ಕೆಲವೊಮ್ಮೆ "ಕ್ಲಾಸ್‌ C" ಷೇರುಗಳು ಎಂದು ಕರೆಯಲ್ಪಡುವ) "12ಬಿ-1 ಶುಲ್ಕ"ವನ್ನು ಸೇರಿಸಿಕೊಂಡು ನೀಡಲಾಗಿರುತ್ತದೆ. ಇಷ್ಟೆಲ್ಲಾ ಆದರೂ ಮೂರನೇ ವರ್ಗವೊಂದು $10,000,000ರ ಕನಿಷ್ಠ ಹೂಡಿಕೆಯೊಂದಿಗೆ ಕೇವಲ ಹಣಕಾಸು ಸಂಸ್ಥೆಗಳಿಗೆ ಮಾತ್ರವೇ ಲಭ್ಯವಾಗಿರಬಹುದು("ಸಾಂಸ್ಥಿಕ" ಷೇರುಗಳು ಎಂದು ಕರೆಯಲ್ಪಡುವ ವರ್ಗ). ಅನೇಕ ಸಂದರ್ಭಗಳಲ್ಲಿ, ಅನೇಕ ವ್ಯಕ್ತಿಗಳಿಂದಾದ ನಿಯತ ಹೂಡಿಕೆಗಳನ್ನು ಕ್ರೋಢೀಕರಿಸಿ ಮಾಡಿದ ನಿವೃತ್ತಿ ಯೋಜನೆಯು (401(ಕೆ) ಯೋಜನೆಯಂತಹಾ) "ಸಾಂಸ್ಥಿಕ" ಷೇರುಗಳನ್ನು ಕೊಳ್ಳಲು ಅರ್ಹತೆ ಪಡೆಯಬಹುದಾದರೂ (ಅದರ ಅಲ್ಪ ವೆಚ್ಚದ ಅನುಪಾತದ ಅನುಕೂಲ ಪಡೆದುಕೊಳ್ಳಬಹುದು) ಯೋಜನೆಯ ಯಾವುದೇ ಸದಸ್ಯರು ವೈಯಕ್ತಿಕವಾಗಿ ಅರ್ಹತೆ ಪಡೆದಿರುವುದಿಲ್ಲ. ಇದರ ಪರಿಣಾಮವಾಗಿ ಪ್ರತಿ ವರ್ಗವು ಪ್ರತ್ಯೇಕವಾದ ಸಾಧನಾ ಫಲಿತಾಂಶಗಳನ್ನು ಹೊಂದಿರುವುದು ಸರ್ವೇಸಾಮಾನ್ಯವಾಗಿರುತ್ತದೆ.
ಬಹು-ವರ್ಗ ಸ್ವರೂಪದ ಹೂಡಿಕೆಯು ತಮ್ಮ ಹೂಡಿಕೆ ಗುರಿಗಳಿಗೆ ಸೂಕ್ತವಾದ (ನಿಧಿಸಂಸ್ಥೆಯಲ್ಲಿ ಎಷ್ಟು ಕಾಲದವರೆಗೆ ಇರಬೇಕೆಂದು ಬಯಸುವುದನ್ನೂ ಸೇರಿಸಿ) ಹೂಡಿಕೆದಾರರು ಶುಲ್ಕ ಮತ್ತು ವೆಚ್ಚದ ಸ್ವರೂಪವನ್ನು ಆಯ್ಕೆ ಮಾಡುವ ಅವಕಾಶವನ್ನು ನೀಡುತ್ತದೆ.
ಲೋಡ್‌ ಮತ್ತು ವೆಚ್ಚಗಳು
ಫ್ರಂಟ್‌-ಎಂಡ್‌ ಲೋಡ್‌ ಅಥವಾ ಮಾರಾಟ ಶುಲ್ಕವೆಂದರೆ ಷೇರುಗಳನ್ನು ಕೊಂಡಾಗ ಹೂಡಿದ ಮೊತ್ತದ ಶೇಕಡಾವಾರು ಮೊತ್ತವಾಗಿ ಮ್ಯೂಚುಯಲ್‌ ಫಂಡ್‌ ಸಂಸ್ಥೆಯಿಂದ ದಳ್ಳಾಳಿಗೆ ನೀಡಲಾಗುವ ದಳ್ಳಾಳಿ ಹಣ. ಹೂಡಿಕೆಯ ಮೌಲ್ಯವು ಲೋಡ್‌ನ ಮೊತ್ತಕ್ಕನುಸಾರವಾಗಿ ಇಳಿಕೆಗೊಳ್ಳುತ್ತದೆ. ಕೆಲ ನಿಧಿಸಂಸ್ಥೆಗಳು ಮುಂದೆ ಹಾಕಲಾಗುವ ಮಾರಾಟ ಶುಲ್ಕ ಅಥವಾ ಬ್ಯಾಕ್‌-ಎಂಡ್‌ ಲೋಡ್‌ ವ್ಯವಸ್ಥೆಯನ್ನು ಹೊಂದಿರುತ್ತವೆ. ಈ ಮಾದರಿಯ ನಿಧಿಸಂಸ್ಥೆಗಳಲ್ಲಿ ಹೂಡಿಕೆದಾರ ಷೇರುಗಳನ್ನು ಕೊಳ್ಳುವಾಗ ಯಾವುದೇ ಮಾರಾಟ ಶುಲ್ಕವನ್ನು ಪಾವತಿಸಿರುವುದಿಲ್ಲ, ಆದರೆ ವಾಪಸಾತಿ ಪಡೆಯುವಾಗ ಎಷ್ಟು ಸಮಯ ನಿಧಿಯಲ್ಲಿತ್ತು ಎಂಬುದರ ಮೇಲೆ ಆಧಾರವಾಗಿ ದಳ್ಳಾಳಿ ಹಣವನ್ನು ನೀಡಬೇಕಾಗುತ್ತದೆ. ಇನ್ನೊಂದು ಉತ್ಪನ್ನ ವ್ಯವಸ್ಥೆಯೆಂದರೆ ಲೆವಲ್‌-ಲೋಡ್‌ ನಿಧಿ, ನಿಧಿ ಷೇರುಗಳನ್ನು ಕೊಳ್ಳಬೇಕಾದರೆ ಯಾವುದೇ ಮಾರಾಟ ಶುಲ್ಕ ಪಾವತಿಸದೇ, ಕೊಂಡ ಷೇರುಗಳು ವರ್ಷದೊಳಗೆ ಮರುಮಾರಾಟವಾದರೆ ಬ್ಯಾಕ್‌-ಎಂಡ್‌ ಲೋಡ್‌ಅನ್ನು ವಿಧಿಸಲಾಗುತ್ತದೆ.
ಲೋಡ್‌ ನಿಧಿಗಳನ್ನು ಹಣಕಾಸು ಮಧ್ಯವರ್ತಿಗಳಾದ ದಳ್ಳಾಳಿಗಳು, ಹಣಕಾಸು ಯೋಜನಾಕಾರರು ಮತ್ತು ತಮ್ಮ ಸೇವೆಗೆ ಶುಲ್ಕ ವಿಧಿಸುವ ಇನ್ನಿತರ ನೊಂದಾಯಿತ ಪ್ರತಿನಿಧಿಗಳ ಮೂಲಕ ಮಾರಲಾಗುತ್ತವೆ. ಫ್ರಂಟ್‌-ಎಂಡ್‌ ಲೋಡ್‌ ನಿಧಿಸಂಸ್ಥೆಗಳ ಷೇರುಗಳು ಅನೇಕ ಮಾರ್ಪಡಿಕೆಯಾಗಬಲ್ಲ ಅಂಶಗಳ ಮೇಲೆ (ಅಂದರೆ, ದಳ್ಳಾಳಿ ಮೊತ್ತದಲ್ಲಿನ ಇಳಿಕೆಗೆ) ಆಗಾಗ್ಗೆ ಕ್ರಮಭಂಗ ಸೌಲಭ್ಯಕ್ಕೆ ಅರ್ಹತೆ ಪಡೆದಿರುತ್ತವೆ. ಇವು ಇತರ ವಿವರಗಳನ್ನೂ ಒಳಗೊಂಡಿರುತ್ತವೆ.
ಹೆಚ್ಚಿನ ಓದಿಗಾಗಿ
ವರ್ಗ:ಹಣಕಾಸು ಸೇವೆಗಳು ವರ್ಗ:ನಿಧಿಸಂಸ್ಥೆಗಳು ವರ್ಗ:ಹೂಡಿಕೆ ವರ್ಗ:ಹಣಕಾಸು
Договорен фонд Investeringsforening Offener Investmentfonds Mutual fund Fondo común de inversión Sijoitusrahasto Fonds de placement קרן נאמנות Reksadana Fondi comuni di investimento 投資信託 Beleggingsfonds Fundusz inwestycyjny Паевой инвестиционный фонд Узајамни фонд Fond (ekonomi) பரஸ்பர நிதி กองทุนรวม Mutual fund 共同基金
೨೦೧೮ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತ
೨೦೧೮ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಭಾರತ
ನವಶಕ್ತಿ ವೈಭವ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೦೮ ಕನ್ನಡಚಿತ್ರಗಳು
ಶಿಶಿಲೇಶ್ವರ ದೇವಾಲಯ
ಪೀಠಿಕೆ
ದಕ್ಷಿಣ ಕನ್ನಡ ಜಿಲ್ಲೆಯ ಸುಂದರ ಕರಾವಳಿ ಮತ್ತು ರಮಣೀಯ ಪಶ್ಚಿಮ ಘಟ್ಟಗಳ ನಡುವೆ ಪಸರಿಸಿದ ತುಳುನಾಡು ಸಾವಿರಾರು ದೈವ ದೇವತೆಗಳ ಪುಣ್ಯದ ನೆಲೆವೀಡು.ಇಲ್ಲಿ ಪೂಜಿಸಲ್ಪಡುವ ನೂರಾರು ದೈವ ದೇವಸ್ಥಾನ ಗಳಲ್ಲಿ ಬಹು ಪುರಾತನ ದಿಂದಲೂ ಉದ್ಭವ ಲಿಂಗವೆಂದು ಪೂಜಿಸಲ್ಪಡುವ ಶಿಶಿಲೇಶ್ವರ ದೇವಸ್ಥಾನವೂ ಒಂದು.ಊರಿನಹೆಸರಿನೊಂದಿಗೆ ಅಪರೂಪದ ದೇವಸ್ಥಾನ ಇದಾಗಿದೆ. ಕಪಿಲ ನದಿಯ ದಂಡೆಯ ಮೇಲಿರುವ ಶಿಲಾಮಯ ಶಿಶಿಲೇಶ್ವರ ದೇವಾಲಯ ಪಕ್ಕದಲ್ಲಿ ನದಿಯಿಂದಾಶ್ರಯಿಸಿದ ಮನಮೋಹಕ ಮತ್ಸ್ಯತೀರ್ಥ. ಇದು ಇಲ್ಲಿಯ ದೃಶ್ಯ ವೈಶಿಷ್ಟ್ಯ. ಬೆಳ್ತಂಗಡಿ ತಾಲೂಕು ಕೇಂದ್ರದಿಂದ ಶ್ರೀ ಕ್ಷೇತ್ರ ಧರ್ಮಸ್ಥಳಕ್ಕಾಗಿ 45ಕಿ.ಮೀ. ಮತ್ತು ಉಪ್ಪಿನಂಗಡಿಯಿಂದ ನೆಲ್ಯಾಡಿ-ಕೊಕ್ಕಡ ಮಾರ್ಗವಾಗಿ ಅಷ್ಟೇ ದೂರದಲ್ಲಿದೆ ಶಿಶಿಲ. ಉತ್ತರದಲ್ಲಿ ದಕ್ಷಿಣಕನ್ನಡ ಜಿಲ್ಲೆಯ ಗಡಿ ಮತ್ತು ಸರ್ವೆಕಲ್ಲೆಂದೇ ಕರೆಯಲ್ಪಡುವ ತಲೆಯೆತ್ತಿನಿಂತಿರುವ ಅಮೇದಿ ಕಲ್ಲು, ಪೂರ್ವದಲ್ಲಿ ಎತ್ತಿನ ಬುಜಕಲ್ಲು ಮತ್ತು ಉದಯ ಪರ್ವತ ಶ್ರೇಣಿ, ಪಶ್ಚಿಮಕ್ಕೆ ಶಿಂಗಾಣಿ. ಕಲ್ಬಾರ್ ಬೆಟ್ಟಗಳು, ದಕ್ಷಿಣಕ್ಕೆ ಕುಮಾರ ಪರ್ವತ, ಕೋಟೆಬಾಗಿಲು ಗುಡ್ಡಗಳ ಸಾಲು. ಒಟ್ಟಾರೆಯಾಗಿ ಪ್ರಕೃತಿಯೇ ಮೈವೆತ್ತಿ ನಿಂತಂತಹ ಪ್ರದೇಶ ಶಿಶಿಲ.
ಇತಿಹಾಸ
ಇತಿಹಾಸ ಕಾಲದಲ್ಲಿ ಶಿಶಿಲವೊಂದು ಪ್ರಮುಖ ವ್ಯಾಪಾರ ಕೆಂದ್ರವಾಗಿತ್ತೆಂಬುದಕ್ಕೆ ಇಲ್ಲಿ ಬಲವಾದ ಸಾಕ್ಷಿಗಳಿವೆ. ಬಯಲು ಸೀಮೆ ಮತ್ತು ತುಳುನಾಡನ್ನು ಸಂಪರ್ಕಿಸುವ ದಾರಿಯೊಂದು ಇಲ್ಲಿದೆ.ಈ ದಾರಿಯನ್ನು ಅಚ್ಚುಕಟ್ಟಾಗಿ ಕಲ್ಲುಗಳಿಂದ ಅಲ್ಲಲ್ಲಿ ಕಟ್ಟಿರುವುದು ಕಾಣಬಹುದು. ಇದನ್ನು ಪೇರಾಟದ ಸಾದಿ ಎನ್ನುತ್ತಿದ್ದರು. ತುಳುನಾಡಿನಿಂದ ಬಯಲು ಸೀಮೆಗೆ, ಅಂತೆಯೇ ಬುಲು ಸೀಮೆಯಿಂದ ತುಳುನಾಡಿಗೆ ಕುದುರೆ ಅಥವಾ ಎತ್ತುಗಳ ಮೇಲೆ ಸಾಮಾನು, ಜೀವನಾವಶ್ಯಕ ವಸ್ತುಗಳನ್ನು ಸಾಗಿಸಿತ್ತಿದ್ದರು ಎಂಬುದಕ್ಕೆ ಅಲ್ಲಲ್ಲಿ ಕಾಣುವ ಕೋಟೆಗಳು, ವಿಶ್ರಾಂತಿಯ ಸ್ಥಳಗಳು, ಸಾಮಾನುಗಳನ್ನು ಏರಿಸಿ ಇಳಿಸುವ ಬಯಲುಗಳು, ಅದಲ್ಲೆ ಹೊಂದಿಕೊಂಡಿರುವ ಸ್ಥಳನಾಮಗಳು ಸಾಕ್ಷಿಯನ್ನು ಹೇಳುತ್ತಿವೆ. ಈ ದಾರಿಯ ಮುಂದೆ ಸಾಗಿ ಮೂಡಿಗೆರೆ ತಾಲೂಕಿನ ಬೈರಾಪುರ ಎಂಬಲ್ಲಿ ಭೈರವೇಶ್ವರ ದೇವಾಲಯದ ಸಮೀಪದಿಂದ ಹೋಗುತ್ತಿತ್ತು. ಈಗಲೂ ಶಿಶಿಲದ ಸಮೀಪದ ಕಾಡುಗಳ, ನದಿದಂಡೆಗಳ, ವಿಶಾಲ ಬಯಲುಗಳಲ್ಲಿರುವ ದೊಡ್ಡ ದೊಡ್ಡ ಪಂಚಾಂಗಗಳು, ಗದ್ದೆಗಳ ಕುರುಹುಗಳು, ತೆಂಗಿನಮರ ಗಾತ್ರದ ವೀಳ್ಯದೆಲೆ ಬಳ್ಳಿಗಳು,ಕಡೆಯವ ಕಲ್ಲುಗಳು, ನೀರಾವರಿಗಾಗಿ ನಾಲೆಗಳಿರುವ ಕೆರೆಗಳುಅಚ್ಚರಿ ಹುಟ್ಟಿಸುತ್ತಿವೆ. ಇಲ್ಲಿಯ ಸುತ್ತಮುತ್ತಲಿನ ಶಿಬರಾಜೆ, ಶಿಬಾಜೆ ,ಶಿರಡಿ, ಶಿರಬಾಗಿಲು ಮುಂತಾದ ಊರುಗಳಿಗೆ ಶಿಶಿಲವೇ ಕೇಂದ್ರವಾಗಿದ್ದಿರಬಹುದೆಂದೂ ಈ ಪ್ರದೇಶದಲ್ಲಿ ಹಿಂದೆ ಹೇರಳ ಜನಸಂಖ್ಯೆ ಇದ್ದಿರಬಹುದೆಂದು ಸಂಶಯ ಹುಟ್ಟಿಸುತ್ತವೆ.
ಗುಡಿಗಳು
ಪಾವನ ನದಿ ಕಪಿಲೆಯ ದಡದ ಮೇಲೆ ಶಿಶಿಲೇಶ್ವರ ದೇವಸ್ಥಾವವು ಸ್ಥಾಪಿತವಾಗಿದೆ. ಗರ್ಭಗೃಹವು ಸಂಪೂರ್ಣವಾಗಿ ಶಿಲಾಮಯವಾಗಿದ್ದು, ಬಾಹ್ಯವಾಗಿ ಜೈನಬಸದಿಯನ್ನು  ಹೋಲುತ್ತದೆ.ಇದರ ಆಯ ಗಜಪೃಷ್ಟಾಕಾರದಲ್ಲಿದ್ದು ನವರಂಗ,ಮುಖ ಮಂಟಪಗಳಿಂದ ಕೂಡಿದೆ.ಕೆಲವು ಉಬ್ಬು ಶಿಲ್ಪಗಳು, ಮೂಡಿಸುತ್ತದೆ. ದೇವಾಲಯ ಹಿಂಬದಿಯಲ್ಲಿ ಗೋಡೆಯಲ್ಲಿರುವ ಕುಳಿತುಕೊಂಡಿರುವ ನಗ್ನ ಹೆಣ್ಣು ,ಬಿಲ್ಲು ಬಾಣ ಹಿಡಿದ ಯೋದರು ,ಮುಖಮಂಟಪದ ಒಳ ಮೇಲ್ಚಾವಣಿಯಲ್ಲಿ ಕೆತ್ತಿರುವ ದಿಕ್ಚಕ್ರಗಳು ,ಮದ್ದಳೆ ಬಾರಿಸುತ್ತಾ ನರ್ತಿಸುವ ನರ್ತಕಿ ,ಸರ್ಪ ಕ್ಯೆಯಲ್ಲಿ ಹಿಡಿದು ಹೆದರಿ ಕುಣಿಯುತ್ತಿರುವ ಕೊತಿ, ಮುನಿ ,ಕೋಪೋದ್ರಿಕ್ತ ಸಿಂಹ ,ಚಿಗುರುಬಳ್ಳಿ ತಿನ್ನುತ್ತಿರುವ ನವಿಲು ಹಾಗೂ ಇನ್ನೂ ಅನೇಕ ಚಿತ್ರಗಳು ಆಕರ್ಷಕವಾಗಿವೆ. ದೇವಾಲಯದ ಪ್ರಾಗಂಣದಲ್ಲಿ ಮಹಾಗಣಪತಿಯ ದೇವರಗುಡಿ ಇದೆ. ದೇವಾಲಯಕ್ಕಿಂತ ಸ್ವಲ್ಪ ದೂರದಲ್ಲಿ ಮಹಾಕಾಳಿ ಗುಡಿ ಇದೆ.ಹತ್ತಿರದಲ್ಲಯೇ ಕೊಡಮಣಿತ್ತಾಯ, ಶಿರಾಡಿ ಭೂತ, ಬಚ್ಚನಾಯಕ ಭೂತಾಲಯಗಳು ಅನತಿ ದೂರದಲ್ಲಿ ಬೋಳಿನ ಕಳೆ, ಕಿಲಮರತ್ತಾಯನ ಗುಡಿಗಳಿವೆ. ದೇವಾಲಯದ ಆಗ್ನೇಯ ದಿಕ್ಕಿನಲ್ಲಿರುವ ಕುಮಾರ ಗುಡ್ಡೆಯಲ್ಲಿ ಶಿಶಿಲೇಶ್ವರನ ಮೂಲಸ್ಥಾನವಿದ್ದು, ಮಹಿಷಂತಾಯ, ಕುಮಾರ ಇಷ್ಟ ದೇವತೆ, ಪಂಜುರ್ಲಿ ದೈವಗಳ ಸನ್ನಿಧಿ ಸ್ಥಾನಗಳಿವೆ. ಇದರ ಸ್ವಲ್ಪ ದೂರದಲ್ಲಿರುವ ಕಾವಿನ ಕಾನದಲ್ಲಿ ವನದೇವತೆಯ ನಿವಾಸಸ್ಥಾನ ಕೋಡಿ ಪಾದೆ ಎಂಬಲ್ಲಿ ಚಾಮುಂಡಿಯ ಶಿಲಾ ಸಂಕೇತವಿದೆ. ದೇವಾಲುದ ಪೂರ್ವಕ್ಕೆ ಅಂದಾಜು ಎರಡು ಕಿ.ಮಿ ದೂರದಲ್ಲಿ ಕೂಡಕಲ್ಲು ಮಜಲಿನ ದುರ್ಗಾ ದೇವಾಲಯವಿದೆ. ಶಿಶಿಲ ದೇವಾಲಯವನ್ನು ಜೈನ ಅರಸರು ಕಟ್ಟಿಸಿದರು. ಇದು ಉದ್ಬವ ಲಿಂಗವಾಗಿದೆ.ದೇವಾಲಯದ ಮುಂಭಾಗದಲ್ಲಿ ನಾಗಬನವಿದೆ.
ಐತಿಹ್ಯ
ಪ್ರಾಚೀನ ಕಾಲದಲ್ಲಿ ಶಿಶಿಲೇಶ್ವರನ ಮೂಲಸ್ಥಾನವಾದ ಕುಮಾರಗುಡ್ಡೆಯಲ್ಲಿ ಕಂದ ಮೂಲಗಳಾದ ನರೆ, ಕುರುಡುಗಳನ್ನು ಆಹಾರಕ್ಕಾಗಿ ಅಗೆದು ಸಂಗ್ರಹಿಸುತ್ತಿದ್ದ, ಪರಿಶಿಷ್ಟ ಜಾತಿಯ ‘ದೆಸಿಲು’ ಎಂಬವಳಿಗೆ ಮೊತ್ತಮೊದಲು ಅಲ್ಲಿ ಶಿಶಿಲೇಶ್ವರನ  ಲಿಂಗವು ಗೋಚರಿಸಿತು. ಆಗ ಅವಳು ತನ್ನ ಜೊತೆಗಿದ್ದ ಬಂಧು ಕಿಲಮರತ್ತಾಯನಿಗೆ ಈ ವಿಚಾರವನ್ನಿ ತಿಳಿಸಿದಳು. ಇವರಿಬ್ಬರ ಮೂಲಕ ಈ ವಿವರವು ಇಡೀ ಊರಿಗೆ ಹಬ್ಬಿತು.ಹೀಗೆ ಈ ಶಿವಲಿಂಗದ ಇರವನ್ನು ಮೊತ್ತಮೊದಲು ಕಂಡು ಹಿಡಿದು, ಊರಿಗೆ ತಿಳಿಸಲು ಕಾರಣಳಾದ ಈ ಮಹಿಳೆಯ ಹೆಸರನ್ನು ಊರವರು ತಮ್ಮ ಊರಿಗೆ ಕೃತಜ್ಞತಾ ಪೂರ್ವಕವಾಗಿ ಇಟ್ಟುಕೊಂಡರು. ಹೀಗಾಗಿ ಅತೀ ಪ್ರಾಚೀನ ಕಾಲದಿಂದಲೂ ಈ ಊರಿಗೆ ‘ದೆಸಿಲು’ ಎಂಬ ಹೆಸರು ರೂಢಿಯಲ್ಲಿದೆ. ದೆಸಿಲು ಮತ್ತು ಕಿಲಮರತ್ತಾಯ ವರು ನರೆ ಕುರ್ಡು ಗಳನ್ನು ಅಗೆದಾಗ ಆ ಶಿವಲಿಂಗಕ್ಕೆ ಕತ್ತಿ ಭರ್ಚಿಗಳು ತಾಗಿ ಒಡಕು ಉಂಟಾದುದನ್ನು ಅವರು ಮರುಗಿ ಪಶ್ಚಾತ್ತಾಪ  ಪಟ್ಟಿದ್ದರು.ಆ ಸುಂದರ ಲಿಂಗಕ್ಕೆ ಪೆಟ್ಟಾದುದನ್ನು ಮನಗಂಡು ನೊಂದ ಇವರು ಅದಕ್ಕೆ ಪ್ರಾಯಶ್ಚಿತವಾಗಿ ಬಲ್ಲವರ ಸೂಚನೆಯಂತೆ ಹತ್ತು ದಿನಗಳ ಪರ್ಯಂತ ಶಿವನಿಗೆ ತಮ್ಮ ಹಣೆಗಳಿಂದ ರಕ್ತವನ್ನು ಅರ್ಪಿಸುವುದರ ಮೂಲಕ ನೋವನ್ನನುಭವಿಸಿ ,ಸಮಾಧಾನ ಪಟ್ಟುಕೊಂಡರು.ಅನಂತರ ಆ ರಕ್ತಾರ್ಪಣವು ವಾಡಿಕೆಯಾಗಿ ,ಅವರ ವಂಶಜದಿಂದ ಪ್ರತಿವರ್ಷ ಶಿಶಿಲೇಶ್ವರನ ಜಾತ್ರೆಗೆ ಮೊದಲು ಮೇಘಮಾಸ ಇಪ್ಪತ್ತೇರಡನೇಯ ದಿನದಿನದಿಂದ ಹತ್ತು ದಿನಗಳ ಕಾಲ ಈ ವಿಧಿ ವಿಧಾನಗಳು ನಡೆದು ಬಂದಿದೆ.ಶಿವಲಿಂಗವನ್ನು ಲೋಕವರಿಯುವಂತೆ ಮಾಡಿದ ಹಾಗೂ ಲಿಂಗಕ್ಕೆ ತಮ್ಮಿಂದ ಗಾಯವಾದುದರ ಪ್ರಾಯಶ್ಚಿತವಾಗಿ ತಮ್ಮ ನೆತ್ತರನ್ನು ಪ್ರತಿ ವರ್ಷವೂ ಶಿವನಿಗೆ ದಶ ದಿನಗಳಲ್ಲಿ ಅರ್ಪಿಸುತ್ತಾ ಕೊನೆಗೊಂದು ದಿನ ಕಾಲಧರ್ಮವನೈದಿದ ದೆಸಿಲು ಕಿಲಮರತ್ತಾಯರನ್ನು ಅತಿಮಾನವರಾಗಿ ಕಂಡ ಊರವರು ಭೂತ ರೂಪದಲ್ಲಿ ಇವರನ್ನು ಪೂಜಿಸುತ್ತಾರೆ.
ವರ್ಷಾವಧಿ ಜಾತ್ರೆ- ಕುರೊಂತಾಯನೋ
ವೃಷಭ ಸಂಕ್ರಮಣದ ಮುನ್ನದಿನದಿಂದ ಏಳು ದಿನಗಳ ಕಾಲ ನಂದೀಶನ ಧ್ವಜರೋಹಣದೊಂದಿಗೆ ಪ್ರಾರಂಭವಾಗುವ ವರ್ಷಾವಧಿ ಜಾತ್ರೆಯು ಕುರೊಂತಾಯನೋ ಎಂದು ಜನಜನಿತವಾಗಿದೆ.ಇದು ತುಳುನಾಡಿನ ದೇವಸ್ಥಾನಗಳ ಜಾತ್ರೆಗಳಲ್ಲಿಯೇ ಕಡೆಯ ಜಾತ್ರೆಯಾಗಿದೆ. ಈ ಜಾತ್ರೆಯಲ್ಲಿ ದರ್ಶನ ಬಲಿ,ರಥೋತ್ಸವ, ತೆಪ್ಪೋತ್ಸವಗಳ ನಂತರ ಸುಮಾರು ಒಂದು ಮೈಲಿ ದೂರದಲ್ಲಿರುವ ಮೀನಗುಂಡಿ ಎಂಬಲ್ಲಿ ಅವಭ್ರತ ಉತ್ಸವವು ನಡೆಯುವುದು. ಧ್ವಜರೋಹಣದ ಮರುದಿನ ದೇವರ ಮೂಲಸ್ಥಾನವಾದ ಕುಮಾರಗುಡ್ಡೆ ಎಂಬಲ್ಲಿ ಒಂದು ದಿನದ ಜಾತ್ರೆ ಮತ್ತು ಭೂತಗಳ ನೇಮಗಳು ಜರುಗುವುವು. ಅದೇ ದಿನ ರಾತ್ರಿ ದೇವಳದ ಬಾಗಿಲಲ್ಲಿ ಮತ್ತು ರಥಬೀದಿಯಲ್ಲಿ ಮರುದಿನ ಬೆಳಗಿನವರೆಗೆ ಹಲವಾರು ದೈವಗಳ ನೇಮಗಳು ನಡೆಯುವುವು.
ಕಪಿಲೆ–ಹುಲಿ ಕಲ್ಲುಗಳು
ಮತ್ಸ್ಯತಿರ್ಥದ ಪಕ್ಕದಲ್ಲಿರುವ ಕಪಿಲೆ ಕಲ್ಲು ,ಹುಲಿಕಲ್ಲು ಗಳು ಹಿಂದೆ ದನ,ಹುಲಿಗಳಾಗಿದ್ದವೆಂದು ದನವು ಈ ನದಿಗೆ ಹಾರಿದಾಗ ,ಹುಲಿಯೂ ಅದರ ಆಸೆಗೆ ಹಾರಿತೆಂದು ,ಆಗ ದ್ಯೆವ ಸಂಕಲ್ಪದಂತೆ ಕಲ್ಲುಗಳಾದವು ಎಂಬ ಐತಿಹ್ಯವಿದೆ.
ಕಪಿಲಾ ನದಿ
ಈ ಶಿವಾಲಯದ ಬದಿಯಿಂದ ಪ್ರವಹಿಸುವ ಕಪಿಲನದಿಯು ಮೂಡುಗೆರೆ ತಾಲೂಕಿನ ಗುತ್ತಿಗ್ರಾಮದ ದೇವರಮನೆ ಎಂಬ ಊರಿನ ಸಮೀಪದ ಹುಳ್ಳು ಮಲೆಯಲ್ಲಿ ಉದ್ಭವಿಸಿದೆ.ಗೋಮುಖದ ಶಿಲಾ ಕ್ರತಿಯೊಳಗಿಂದ ಈ ನದಿ ಹತ್ತಿ ಹರಿಯುತ್ತಿರುವುದರಿಂದ ಇದಕ್ಕೆ ಕಪಿಲಾ ನದಿ ಯೆಂಬ ಹೆಸರಾಗಿದೆ. ಪೆರುವೇಲು ಮೀನು ಶಿಶಿಲೇಶ್ವರ ದೇವಾಲಯದ ಎಡಬದಿಯಲ್ಲಿ ಪ್ರವಹಿಸುತ್ತಿರುವ ಕಪಿಲಾ ನದಿಯಲ್ಲಿ ಪೆರುವೇಲು ಮೀನುಗಳ ಮತ್ಸ್ಯ ತೀರ್ಥವಿದೆ. ಈ ಬ್ರಹದಾಕಾರದ ಮನಮೋಹಕ ಮತ್ಸ್ಯ ಸಂಕುಲವು ಈ ಭಾಗದ ನೀರನ್ನು ಶುದ್ದಗೊಳಿಸುವುದರಿಂದ ಇಲ್ಲಿಗೆ ಮತ್ಸ್ಯತೀರ್ಥ ವೆಂಬ ಹೆಸರಾಗಿದೆ. ಎಲ್ಲಾ ದೇವಸ್ಥಾನಗಳಲ್ಲಿರುವಂತೆ ಈ ದೇವಾಲಯದಲ್ಲಿ ಬಾವಿ ಇರುವುದಿಲ್ಲ.ಈ ಮತ್ಸ್ಯತೀರ್ಥವನ್ನೇ ದೇವರಿಗೆ ಅಭಿಷೇಕ ಮಾಡುವುದು ಇಲ್ಲಿಯ ವೈಶಿಷ್ಟ್ಯ.
ಹೊರಕೊಂಡಿಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಗುರು ನರಸಿಂಹ ದೇವಸ್ಥಾನ, ಸಾಲಿಗ್ರಾಮ
ಗುರು ನರಸಿಂಹ ದೇವಸ್ಥಾನ, ಸಾಲಿಗ್ರಾಮವು ವಿಷ್ಣುವಿನ ಸಿಂಹದ ತಲೆಯ ರೂಪವಾದ ನರಸಿಂಹ ದೇವಾಲಯವಾಗಿದೆ. ಕರ್ನಾಟಕದ ಉಡುಪಿ ಜಿಲ್ಲೆಯ ಸಾಲಿಗ್ರಾಮದ ಶ್ರೀಮದ್ ಯೋಗಾನಂದ ಗುರು ನರಸಿಂಹ ಮುಖ್ಯ ದೇವರು. ನರಸಿಂಹ ದೇವರ ಮುಖ್ಯ ಚಿತ್ರ, ಸಿಂಹದ ಮುಖ ಮತ್ತು ಎರಡು ಕೈಗಳು, ೮ನೇ ಶತಮಾನಕ್ಕೆ ಸೇರಿವೆ. ಗುರು ನರಸಿಂಹ ದೇವಾಲಯವು ಉಡುಪಿ ನಗರದಿಂದ ೨೨ ಕಿ.ಮೀ. ದೂರದಲ್ಲಿದೆ.
ಕ್ಷೇತ್ರ ಪುರಾಣ
ಇಂದಿಗೂ, ಈ ೧೪ ಗ್ರಾಮಗಳ ಬ್ರಾಹ್ಮಣರು, ಕೋಟಾ ಬ್ರಾಹ್ಮಣರು ಎಂದು ಕರೆಯಲ್ಪಡುವವರು ಅವರು ಇಂದಿಗೂ ಗುರು ನರಸಿಂಹ ದೇವರನ್ನು ತಮ್ಮ ಏಕೈಕ ಗುರುವಾಗಿ ಅನುಸರಿಸುತ್ತಾರೆ.
ದೇವತೆಯ ಗುಣಲಕ್ಷಣಗಳು
ಮೊದಲು ಗುರು ನರಸಿಂಹ ದೇವರು ಪೂರ್ವಾಭಿಮುಖವಾಗಿದ್ದರು. ನರಸಿಂಹನ ಉಗ್ರ ಸ್ವಭಾವದ ಕಾರಣ, ದೇವರ ದೃಷ್ಟಿಯಿಂದ ಅ ದಿಕ್ಕಿನ ಬೆಳೆಗಳು ಸುಟ್ಟು ಬೂದಿಯಾಗುತ್ತಿದ್ದವು. ಕೋಪಗೊಂಡ ಬ್ರಾಹ್ಮಣನು ಒಮ್ಮೆ ನೇಗಿಲಿನಿಂದ ಭಗವಂತನನ್ನು ಹೊಡೆದನು ಮತ್ತು ಆದ್ದರಿಂದ ದೇವರ ಮೇಲೆ ಗಾಯವು ರೂಪುಗೊಂಡಿತು.
ಗುರು ನರಸಿಂಹ ಕಾನೂನು ಪಾಲಕರು
೧೯೫೦ ರವರೆಗೆ ಹಲವಾರು ವಿಧಿವಿಧಾನಗಳನ್ನು ಅನುಸರಿಸಿದ ನಂತರ ಭಗವಂತನ ಮುಂದೆ ಪ್ರಮಾಣ ಮಾಡುವುದು ಅಭ್ಯಾಸವಾಗಿತ್ತು. ಒಬ್ಬ ವ್ಯಕ್ತಿಯು ನ್ಯಾಯಾಲಯದ ಪ್ರಕರಣದಲ್ಲಿ ಭಗವಂತನ ಮುಂದೆ ಪ್ರಮಾಣ ಮಾಡಲು ಬಯಸಿದರೆ, ಆ ವ್ಯಕ್ತಿಗೆ ಸ್ವತಃ ದೇವಸ್ಥಾನಕ್ಕೆ ಬರುವ ನ್ಯಾಯಾಧೀಶರ ಸಮ್ಮುಖದಲ್ಲಿ ಅದನ್ನು ಮಾಡಲು ಅನುಮತಿಸಲಾಗುತ್ತದೆ. ಭಗವಂತನ ಮುಂದೆ ಪ್ರಮಾಣ ಮಾಡಲು ಬಯಸುವ ವ್ಯಕ್ತಿಯು ಎರಡೂ ತೀರ್ಥಗಳಲ್ಲಿ ಸ್ನಾನ ಮಾಡಿ, ಒದ್ದೆಯಾದ ಬಟ್ಟೆಗಳನ್ನು ಧರಿಸಿ ಮತ್ತು ಪಕ್ಕದ ಬಾಗಿಲಿನಿಂದ ದೇವಾಲಯವನ್ನು ಪ್ರವೇಶಿಸಬೇಕು. ನಂತರ ಅವರು ಮುಖ್ಯದ್ವಾರದ ಬಳಿ ೨ ಪ್ರಮಾಣ ಗಂಟೆಗಳನ್ನು ಬಾರಿಸಬೇಕು, ಗರ್ಭಗುಡಿಯ ಮುಂದೆ ನಿಂತು, ೬ ದೀಪಗಳನ್ನು ಬೆಳಗಿಸಬೇಕು, ಭಗವಂತನ ಮುಂದೆ ಪ್ರಮಾಣ ಮಾಡಬೇಕು ಮತ್ತು ಇದನ್ನು ಎರಡು ಬಾರಿ ಪುನರಾವರ್ತಿಸಬೇಕು.
ಆಂಜನೇಯ ಸ್ವಾಮಿ ದೇವಸ್ಥಾನ
ಆಂಜನೇಯ ಸ್ವಾಮಿಯ ವಿಗ್ರಹವು ದೇವಾಲಯದ ಹೊರಗೆ ಗುರು ನರಸಿಂಹ ದೇವರ ದೃಷ್ಟಿಗೆ ನೇರವಾಗಿ ಎದುರುಗಡೆ ಇದೆ. ಭಗವಂತನ ಉಗ್ರ ಸ್ವಭಾವವನ್ನು ಕಡಿಮೆ ಮಾಡಲು ಮತ್ತು ಬೆಳೆಗಳನ್ನು ಸುಡುವುದನ್ನು ನಿಲ್ಲಿಸಲು ಈ ವಿಗ್ರಹವನ್ನು ಸ್ಥಾಪಿಸಲಾಯಿತು. ಗುರು ನರಸಿಂಹನ ದರ್ಶನದಿಂದ ಉರಿಯುವ ಪರಿಣಾಮವನ್ನು ಕಡಿಮೆ ಮಾಡಲು ವಿಗ್ರಹಕ್ಕೆ ಸಿಂಧೂರ ಮತ್ತು ಬೆಣ್ಣೆಯನ್ನು ಲೇಪಿಸಲಾಗುತ್ತದೆ. ಈ ದೇಗುಲದಲ್ಲಿ ಸಂಜೆಯ ಸಮಯದಲ್ಲಿ ಪ್ರತಿನಿತ್ಯ ರಂಗಪೂಜೆಯನ್ನು ನಡೆಸಲಾಗುತ್ತದೆ.
ಮಹಾಗಣಪತಿ
ಗುರು ನರಸಿಂಹ ಮೂರ್ತಿಯನ್ನು ಸ್ಥಾಪಿಸಿದ ಭಟ್ಟಾಚಾರ್ಯರೇ ಮಹಾಗಣಪತಿಯನ್ನು ಪ್ರತಿಷ್ಠಾಪಿಸಿದರು. ಪುರಾಣದ ಪ್ರಕಾರ ಮಹಾಗಣಪತಿಯು ಭಟ್ಟಾಚಾರ್ಯರ ಕನಸಿನಲ್ಲಿ ೧೦ ಕೈಗಳಿಂದ ಕಾಣಿಸಿಕೊಂಡು ಅವರಿಗೆ ಸೂಚನೆಗಳನ್ನು ನೀಡಿದರು. ಇದರ ಫಲವಾಗಿ ಭಟ್ಟಾಚಾರ್ಯರು ದಶಭುಜ ಗಣಪತಿಯನ್ನು ಪ್ರತಿಷ್ಠಾಪಿಸಿದರು. ನರಸಿಂಹ ಮತ್ತು ಗಣಪತಿಯ ಉಪಸ್ಥಿತಿಯು ಈ ಸ್ಥಳದಲ್ಲಿ ಒಂದು ಕಾಲದಲ್ಲಿ ಆನೆಗಳು ಮತ್ತು ಸಿಂಹಗಳು ಸಾಮರಸ್ಯದಿಂದ ವಾಸಿಸುತ್ತಿದ್ದವು ಎಂಬುದಕ್ಕೆ ಸಂಕೇತವಾಗಿದೆ.
ದುರ್ಗಾ ಪರಮೇಶ್ವರಿ
ಶ್ರೀ ದುರ್ಗಾ ಪರಮೇಶ್ವರಿಯ ವಿಗ್ರಹವು ಗುರು ನರಸಿಂಹ ದೇವರ ಗರ್ಭ ಗೃಹದ ಬಲಕ್ಕೆ ಮತ್ತು ಮಹಾಗಣಪತಿ ದೇಗುಲದ ಎದುರುಗಡೆ ಇದೆ. ಇಲ್ಲಿಯೂ ನಿತ್ಯವೂ ದೇವರಿಗೆ ಪೂಜೆ ನಡೆಯುತ್ತದೆ.
ನರಸಿಂಹ ಗುರು
ಆದಿ ಶಂಕರ, ರಾಮಾನುಜ, ಮಧ್ವಾಚಾರ್ಯ, ಮುಂತಾದ ಮಹಾನ್ ಆಚಾರ್ಯರು ಸ್ಥಾಪಿಸಿದ ಕೆಲವು ಮಠಗಳಿಗೆ ಬ್ರಾಹ್ಮಣರ ವರ್ಗವು ಸಂಬಂಧಿಸಿರುವುದು ಸಾಂಪ್ರದಾಯಿಕ ಅಭ್ಯಾಸವಾಗಿದೆ. ಆದರೆ ಸಾಲಿಗ್ರಾಮ ದೇವಸ್ಥಾನದ ಸುತ್ತಲಿನ ೧೪ ಗ್ರಾಮಗಳ ಕೋಟ ಬ್ರಾಹ್ಮಣರಿಗೆ ಯಾವ ಮಾನವ ಗುರುಗಳಿಲ್ಲ. ಬದಲಿಗೆ ನರಸಿಂಹನ ರೂಪದಲ್ಲಿರುವ ವಿಷ್ಣುವೇ ಅವರ ಗುರು. ಬ್ರಾಹ್ಮಣರು ಸ್ವತಃ ಯಾವುದೇ ಮಠದಿಂದ ಸಂಪರ್ಕವನ್ನು ಕಡಿತಗೊಳಿಸಲಿಲ್ಲ ಮತ್ತು ನರಸಿಂಹ ದೇವರನ್ನು ತಮ್ಮ ಗುರುಗಳಾಗಿ ಸ್ವೀಕರಿಸಲಿಲ್ಲ. ಗುರುನರಸಿಂಹ ದೇವಸ್ಥಾನದ ಸುತ್ತಲಿನ ೧೪ ಗ್ರಾಮಗಳ ಬ್ರಾಹ್ಮಣರನ್ನು ಒಟ್ಟುಗೂಡಿಸಿ ಇನ್ನು ಮುಂದೆ ಇವರಿಗೆ ಗುರು ನರಸಿಂಹನೇ ಗುರು ಎಂದು ತಿಳಿಸಲು ಭಟ್ಟಾಚಾರ್ಯರ ಕನಸಿನಲ್ಲಿ ಗಣಪತಿ ಕಾಣಿಸಿಕೊಂಡನು. ಅಲ್ಲದೆ, ೧ನೇ ಬ್ರಾಹ್ಮಣ ಗುರು ಆದಿ ಶಂಕರರು ಹುಟ್ಟುವ ಮೊದಲೇ ಈ ಘಟನೆ ನಡೆದಿದೆ.ಈ ೧೪ ಗ್ರಾಮಗಳ ಬ್ರಾಹ್ಮಣರು ಆದಿ ಶಂಕರರು ಈ ಸ್ಥಳಕ್ಕೆ ಭೇಟಿ ನೀಡಿದಾಗ ಔಪಚಾರಿಕವಾಗಿ ಅವರನ್ನು ತಮ್ಮ ಗುರು ಎಂದು ಸ್ವೀಕರಿಸದಿದ್ದರೂ, ಅವರು ಪ್ರಚಾರ ಮಾಡಿದ ಅದ್ವೈತ ವೇದಾಂತವನ್ನು ಅವರು ಸಂಪೂರ್ಣವಾಗಿ ಒಪ್ಪಿಕೊಂಡರು. ಅವರ ಗುರುಗಳು ಗುರು ನರಸಿಂಹ ದೇವರೇ ಹೊರತು ಆದಿ ಶಂಕರರಲ್ಲ ಎಂಬ ಅಪವಾದದೊಂದಿಗೆ ಬ್ರಾಹ್ಮಣರ ಸ್ಮಾರ್ತ ವರ್ಗಕ್ಕೆ ಸೇರಿದ್ದಾರೆ. ಉಪನಯನ, ಮದುವೆ ಮುಂತಾದ ಆಚರಣೆಗಳನ್ನು ನಡೆಸುವ ಮೊದಲು ಗುರು ಕಾಣಿಕೆಯನ್ನು ಪಕ್ಕಕ್ಕೆ ಇಡುವುದು ಕಡ್ಡಾಯವಾಗಿದೆ.
ಈ ಗ್ರಾಮಗಳು ದೇವಾಲಯವನ್ನು ಸುತ್ತುವರೆದಿವೆ:-
ಉಲ್ಲೇಖಗಳು
<references group="" responsive="1">
ವರ್ಗ:ಹಿಂದೂ ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಜಾನ್ ಗಾಲ್ಸ್‌ವರ್ದಿ
ಜಾನ್ ಗಾಲ್ಸ್‌ವರ್ದಿ (1867-1933)ಯು  ಇಂಗ್ಲಿಷ್ ಸಾಹಿತ್ಯದ ಅತ್ಯಂತ ಪ್ರಭಾವಶಾಲಿ ಬರಹಗಾರ, ನಾಟಕಕಾರ ಜಾನ್ ಗಾಲ್ಸ್‌ವರ್ದಿ[ ] ೧೯೩೨ರ ನೊಬೆಲ್ ಸಾಹಿತ್ಯ[ ] ಪುರಸ್ಕಾರ ದೊರೆಯಿತು.
ಬದುಕು
ಈತ ಇಂಗ್ಲೆಂಡಿನ ಸರ್ರೆ ಕೌಂಟಿಯ ಕಿಂಗ್ಸ್‍ಟನ್ ಹಿಲ್‍ನಲ್ಲಿ 1867ರಲ್ಲಿ ಹುಟ್ಟಿದ. ತಂದೆ ಜಾನ್ ಗಾಲ್ಸ್‍ವರ್ದಿ ಶ್ರೀಮಂತ ವಕೀಲ, ಹಲವಾರು ಕಂಪನಿಗಳ ನಿರ್ದೇಶಕ. ಅವನ ನಾಲ್ಕು ಜನ ಮಕ್ಕಳಲ್ಲಿ ಈತ ಎರಡನೆಯವ. ಹ್ಯಾರೊ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿ, ಆಕ್ಸ್‍ಫರ್ಡಿನಲ್ಲಿ ಲಾ ಪರೀಕ್ಷೆ ತೆಗೆದುಕೊಂಡು ವಕೀಲನಾಗಿ ಲಿಂಕನ್ಸ್‍ಇನ್‍ಗೆ ಸೇರಿದ. ಶಾಲೆಯಲ್ಲಾಗಲಿ ಕಾಲೇಜಿನಲ್ಲಾಗಲಿ ಮುಂದೆ ಪ್ರತಿಭಾವಂತ ಸಾಹಿತಿಯಾಗುವನೆಂಬ ಯಾವ ಲಕ್ಷಣಗಳಾಗಲಿ ಸೂಚನೆಯಾಗಲಿ ಈತನಲ್ಲಿ ಕಂಡಿರಲಿಲ್ಲ. ಅಧ್ಯಯನಕ್ಕಿಂತ ಈತನಿಗೆ ಕ್ರೀಡೆಯ ಆಕರ್ಷಣೆಯೇ ಹೆಚ್ಚಾಗಿತ್ತು. ಫುಟ್‍ಬಾಲ್ ಟೀಮಿನ ಕ್ಯಾಪ್ಟನ್ ಆಗಿದ್ದ. ವಕೀಲಿ ವೃತ್ತಿಯನ್ನು ಆರಂಭಮಾಡಿದ್ದೆಷ್ಟೋ ಅಷ್ಟೆ. ಅದರಲ್ಲಿ ಆಸಕ್ತಿಯಿಲ್ಲದ್ದರಿಂದಲೂ ಮನೆಯ ಕಡೆ ಅನುಕೂಲವಾಗಿದ್ದುದರಿಂದಲೂ ದೂರಪ್ರಾಚ್ಯ ದೇಶಗಳನ್ನು ನೋಡಲು ವ್ಯಾಪಾರಿ ಹಡಗುಗಳಲ್ಲಿ ದೀರ್ಘಪ್ರವಾಸ ಕೈಕೊಂಡ. ಈ ಪರ್ಯಟನ ಕಾಲದಲ್ಲೇ ಜೋಸೆಫ್ ಕಾನ್ರಾಡನ ಸ್ನೇಹವಾಯಿತು. ಈ ಆತ್ಮೀಯತೆ ಗಾಲ್ಸ್ ವರ್ದಿಯ ಬದುಕಿನುದ್ದಕ್ಕೂ ಉಳಿದುಬಂತು.
ಗಾಲ್ಸ್‍ವರ್ದಿ ತುಂಬಾ ರೂಪವತಿಯೂ ಜಾಣೆಯೂ ಆಗಿದ್ದ ಆಡಾ ಎಂಬಾಕೆಯನ್ನು ಮದುವೆ ಆದ. ಈಕೆ ಗಾಲ್ಸ್‍ವರ್ದಿಯ ದಾಯಾದಿ ಆರ್ಥರ್ ಎಂಬುವವನ ಹೆಂಡತಿ. ವಿಕ್ಟೋರಿಯ ಸಮಾಜದ ಸಾಂಪ್ರದಾಯಿಕ ಕಟ್ಟಳೆಯ ಇರುಕಿನಲ್ಲಿ ಸಿಕ್ಕು ಬಲವಂತದ ಮದುವೆಗೆ ಈಡಾಗಿದ್ದವಳು. ಅದೊಂದು ವಿಷಮ ದಾಂಪತ್ಯ ಎಂದು ಗಂಡನ ಕಡೆಯವರೇ ಕಂಡುಕೊಂಡಿದ್ದರು. ತೀವ್ರ ಜುಗುಪ್ಸೆ, ನಿರಾಸೆಗಳಿಗೆ ಗುರಿಯಾಗಿದ್ದ ಈಕೆಯ ಬಗ್ಗೆ ಜಾನ್‍ಗೆ ಹುಟ್ಟಿದ ಕನಿಕರ ಕ್ರಮೇಣ ಅನುರಾಗಕ್ಕೆ ತಿರುಗಿತು. ಅನಂತರ 1905ರಲ್ಲಿ ಆಡಾ ತನ್ನ ಪತಿಯೊಡನೆ ವಿವಾಹವಿಚ್ಛೇದ ಮಾಡಿಕೊಂಡ ಮೇಲೆ ಜಾನ್ ಆಕೆಯನ್ನು ಮದುವೆಯಾದ ಆಕೆ ತುಂಬಾ ಬುದ್ಧಿವಂತೆ. ಸಾಹಿತ್ಯದಲ್ಲಿ ಅಭಿರುಚಿ ಉಳ್ಳವಳು. ಅವಳೇ ಗಾಲ್ಸ್‍ವರ್ದಿಯಲ್ಲಿ ಹುದುಗಿದ್ದ ಸಾಹಿತ್ಯ ಪ್ರತಿಭೆಯನ್ನು ಜಾಗ್ರತಗೊಳಿಸಿ ಆತ ಪುಸ್ತಕಗಳ ಮೇಲೆ ಪುಸ್ತಕ ಬರೆಯುವಂತೆ ಬಾಳಿನುದ್ದಕ್ಕೂ ಸ್ಫೂರ್ತಿ ಕೊಡುತ್ತ ಬಂದಳು. ಅವರ ದಾಂಪತ್ಯ ಪರಸ್ಪರ ಪ್ರೇಮ, ತಿಳಿವಳಿಕೆಗಳಿಂತ ಸುಖಮಯವಾಗಿತ್ತು. ಗಾಲ್ಸ್‍ವರ್ದಿಯ ನಿರ್ವಿಕಾರವಾದ ಸಮಚಿತ್ತದ ಬರೆವಣಿಗೆಗೆ ಈ ಹಿನ್ನೆಲೆ ಬಹುಮಟ್ಟಿಗೆ ಕಾರಣವಾಗಿರಬೇಕು.
ಸಾಹಿತ್ಯ
ನಾಲ್ಕು ಕಾದಂಬರಿಗಳನ್ನು 'ಜಾನ್ ಸನ್ ಜಾನ್' ಎಂಬ ಗುಪ್ತನಾಮದಲ್ಲಿ ಬರೆದರಉ. ಅವರಿಗೆ ಕೀರ್ತಿ ತಂದುಕೊಟ್ಟ ಕಾದಂಬರಿ 'ಫಾರ್ಸೈಟ್ ಸಾಗಾ' (The Forsyte Saga). ಮೂರು ತಲೆಮಾರಿನ ಈ ಕೃತಿ ಇಂಗ್ಲೆಂಡಿನ ಮಧ್ಯಮವರ್ಗದ ಜೀವನವನ್ನು ವಿವರವಾಗಿ ನಿರೂಪಿಸುತ್ತದೆ.
ಗಾಲ್ಸ್‍ವರ್ದಿಯ ಮೊಟ್ಟಮೊದಲ ಕೃತಿ 1897ರಲ್ಲಿ ಪ್ರಕಟವಾದ ಫೋರ್ ವಿಂಡ್ಸ್ ಎಂಬ ಸಣ್ಣ ಕತೆಗಳ ಸಂಕಲನ. ಅನಂತರ 1898ರಲ್ಲಿ ಜೋಸೆಲಿನ್, 1900ರಲ್ಲಿ ವಿಲ್ಲಾ ರೂಬೆನ್ ಎಂಬ ಎರಡು ಕಾದಂಬರಿಗಳನ್ನು ಈತ ಬರೆದ. ಜಾನ್ ಸಿಂಜಾನ್ ಎಂಬ ಕಾವ್ಯನಾಮದಲ್ಲಿ ಪ್ರಕಟವಾದ ಈ ಕೃತಿಗಳು ಯಾರ ಗಮನವನ್ನೂ ಸೆಳೆಯಲಿಲ್ಲ. ತುಗ್ರ್ಯನೆಫ್‍ನನ್ನು ಮೆಚ್ಚಿದ್ದ ಗಾಲ್ಸ್‍ವರ್ದಿಗೆ ರಷ್ಯದ ಬೃಹತ್ ಕಾದಂಬರಿಗಳ ಮಾದರಿಯಲ್ಲಿ ಬರೆಯಬೇಕೆಂಬ ಆಕಾಂಕ್ಷೆ ಪ್ರಬಲವಾಗಿತ್ತು.
1906ರಲ್ಲಿ ಗಾಲ್ಸ್‍ವರ್ದಿ ದಿ ಮ್ಯಾನ್ ಆಫ್ ಪ್ರಾಪರ್ಟಿ ಎಂಬ ಕಾದಂಬರಿಯನ್ನು ಬರೆದ. ಇದು ಪ್ರಕಟವಾದ ಕೂಡಲೆ ವಿಖ್ಯಾತವಾಯಿತು. ಅದೇ ವರ್ಷ ಈತನ ದಿ ಸಿಲ್ವರ್ ಬಾಕ್ಸ್ ಎಂಬ ಸಾಮಾಜಿಕ ನಾಟಕ ರಂಗದ ಮೇಲೆ ಅತ್ಯಂತ ಯಶಸ್ವಿಯಾಯಿತು.
ಗಾಲ್ಸ್‍ವರ್ದಿಯ ಪ್ರತಿಭೆ ಸಹಜವಾಗಿ ಉಕ್ಕಿಬಂದ ಚಿಲುಮೆಯಲ್ಲ; ಪ್ರಜ್ಞಾಪೂರ್ವಕವಾದ ಸಾಧನೆಯಿಂದ ಆತ ಗಳಿಸಿಕೊಂಡದ್ದು. ಕೃತಿಯ ವಸ್ತುವಿನ ಬಗ್ಗೆ ತುಂಬಾ ಆಲೋಚನೆ ಮಾಡಿ, ನಿಧಾನವಾಗಿ ಕೂತು ಬರೆದು, ಅನಂತರ ಅದನ್ನು ಕಲಾತ್ಮಕ ದೃಷ್ಟಿಯಿಂದ ಪರಾಮರ್ಶಿಸಿ ಕಡೆದು ಮೆರುಗು ಕೊಡುವ ಕಲೆಗಾರಿಕೆ ಆತನದು. ಹೀಗಾದುದರಿಂದಲೇ ಗಾಲ್ಸ್ವರ್ದಿಗೆ ಮಧ್ಯ ವಯಸ್ಸು ಮೀರಿದ ಮೇಲೆಯೇ ಸಾಹಿತ್ಯದ ಸಿದ್ಧಿ ಮತ್ತು ಕೀರ್ತಿ ಲಭಿಸಿದ್ದು. ದಿ ಮ್ಯಾನ್ ಆಫ್ ಪ್ರಾಪರ್ಟಿಯನ್ನು ಬರೆದಾಗ ಅದೊಂದು ಸ್ವಸಂಪೂರ್ಣವಾದ ಕೃತಿ ಎಂದೇ ಭಾವಿಸಿದ್ದ ಗ್ರಂಥಕರ್ತನಿಗೆ ಅನಂತರ ಅದು ಮಹಾ ಕಾದಂಬರಿಯೊಂದರ ಮೊದಲ ಭಾಗವಾಗಲು ತಕ್ಕುದೆಂದು ತೋರಿತು. ಕಾಲ್ಪನಿಕವಾದ ಫಾರ್‍ಸೈಟ್ ಮನೆತನದ ಮೂರು ತಲೆಮಾರಿನ ಕತೆಯನ್ನು ಸವಿಸ್ತಾರವಾಗಿ ಬೆಳೆಸಿಕೊಂಡು 1906 ರಿಂದ 1933 ವರೆಗೂ ಸುಮಾರು 26 ವರ್ಷಗಳ ಕಾಲ ಗಾಲ್ಸ್‍ವರ್ದಿ ಈ ಮಹಾಕಾದಂಬರಿಯನ್ನು ಮುಂದುವರಿಸಿ ಬರೆದ. ಈ ಸುದೀರ್ಘವಾದ ಕೃತಿ ಮೊದಲು ಒಂದೊಂದೇ ಸಂಪುಟವಾಗಿ ಪ್ರಕಟವಾದರೂ ಮೊದಲ ಐದು ಸಂಪುಟ ಸೇರಿದ ಫಾರ್‍ಸೈಟ್ ಸಾಗಾ ಎಂಬ ಹೆಸರಿನಲ್ಲಿ ಒಂದನೆಯ ಭಾಗವಾಯಿತು. ಅನಂತರ ಮತ್ತೆ ಮೂರು ಸಂಪುಟಗಳು ಪ್ರತ್ಯೇಕವಾಗಿ ಬಂದುದಲ್ಲದೆ 1929ರಲ್ಲಿ ಅವನ್ನು ಒಟ್ಟಾಗಿ ಸೇರಿಸಿ ಎ ಮಾಡರ್ನ್ ಕಾಮಿಡಿ ಎಂಬ ಹೆಸರಿನಲ್ಲಿ ಎರಡನೆಯ ಭಾಗವಾಗಿ ಪ್ರಕಟಿಸಲಾಯಿತು. 1931ರಿಂದ 1933ರ ವರೆಗೆ ಬರೆಯಲ್ಪಟ್ಟ ಇನ್ನೂ ಮೂರು ಸಂಪುಟಗಳನ್ನು ಗಾಲ್ಸ್‍ವರ್ದಿಯ ಮರಣಾನಂತರ 1934ರಲ್ಲಿ ಎಂಡ್ ಆಫ್ ದಿ ಚಾಪ್ಟರ್ ಎಂಬ ಶಿರೋನಾಮೆಯಲ್ಲಿ ಮೂರನೆಯ ಭಾಗವಾಗಿ ಪ್ರಕಟಗೊಳಿಸಲಾಯಿತು. ಫಾರ್‍ಸೈಟ್ ಮನೆತನದ ತಲೆಮಾರಿನ ಕತೆಯಾಗಿದ್ದು ಮೇಲಿನ ಮಧ್ಯಮವರ್ಗಕ್ಕೆ ಸೇರಿದ ಇಂಗ್ಲಿಷ್ ಸಿರಿವಂತರ ಕೌಟುಂಬಿಕ ಜೀವನದ ತದ್ವತ್ ಜೀವಂತಪೂರ್ಣವಾದ ಚಿತ್ರವಾಗಿ ಮೂಡಿರುವ ಈ ಮಹಾಕಾದಂಬರಿ ಜಗತ್ತಿನ ಮಹತ್ಕøತಿಗಳಲ್ಲಿ ಒಂದೆಂದು ಪರಿಗಣಿತವಾಗಿದೆ. ಪಾತ್ರ ಸೃಷ್ಟಿಯಲ್ಲಿ, ಚಿತ್ರಣದಲ್ಲಿ ಗಾಲ್ಸ್‍ವರ್ದಿಯ ಅಸಾಧಾರಣವಾದ ಪ್ರತಿಭೆ, ವಿಶೇಷವಾದ ಪರಿಣತಿ ಚೆನ್ನಾಗಿ ವ್ಯಕ್ತವಾಗುತ್ತವೆ. ಇದರಲ್ಲಿ ಬರುವ ಹಿರಿಯ ಫಾರ್‍ಸೈಟ್, ಸೋಮ್ಸ್, ಐರೀನ್ ಮೊದಲಾದ ವ್ಯಕ್ತಿಗಳು ಬಹುಕಾಲ ನೆನಪಿನಲ್ಲಿ ಉಳಿಯುತ್ತಾರೆ. ಈ ಬೃಹತ್ ಕಾದಂಬರಿಯ ಒಂದೊಂದು ಭಾಗವೂ ಒಂದೊಂದು ಸ್ವತಂತ್ರವಾದ ಕಾದಂಬರಿ ಇದ್ದ ಹಾಗೆಯೇ ಇದೆ. ಇವಲ್ಲದೆ ಇತರೆ ಏಳು ಕಾದಂಬರಿಗಳನ್ನು ಗಾಲ್ಸ್‍ವರ್ದಿ ಅನಂತರ ಬರೆದ. ಎಲ್ಲ ಸೇರಿದರೆ ಸುಮಾರು 20 ಕಾದಂಬರಿಗಳಾಗುತ್ತವೆ. ಜೊತೆಗೆ 9 ನಾಟಕಗಳನ್ನೂ, 9 ಪ್ರಬಂಧ ಸಂಕಲನಗಳನ್ನೂ, 7 ಸಣ್ಣ ಕತೆಗಳ ಸಂಕಲನಗಳನ್ನೂ, ಒಂದು ಪತ್ರಗುಚ್ಛವನ್ನೂ ಈ ಸಾಹಿತಿ ರಚಿಸಿದ್ದಾನೆ. ಮರಣಾನಂತರದ ಪ್ರಕಟಣೆಯಾಗಿ ಬಂದ ಈತನ ಒಂದು ಕವನ ಸಂಕಲನ ಗಣನೀಯ ಕಾವ್ಯಗುಣದಿಂದ ಕೂಡಿದ್ದರೂ ಕಾದಂಬರಿ ಮತ್ತು ನಾಟಕಗಳ ಉಜ್ಜ್ವಲತೆಯಲ್ಲಿ ಮರೆಯಾಗಿದೆ.
1921ರಲ್ಲಿ ಸ್ಥಾಪಿತವಾದ ಪಿ.ಇ.ಎನ್. ಕ್ಲಬ್ಬಿನ ಪ್ರಥಮ ಅಧ್ಯಕ್ಷನಾಗಿ ಗಾಲ್ಸ್‍ವರ್ದಿ ಆಯ್ಕೆಯಾದ. ಈ ಮನ್ನಣೆಗೆ ಆತ ಸರ್ವ ವಿಧದಲ್ಲೂ ಯೋಗ್ಯನಾಗಿದ್ದ. ಈ ಸ್ಥಾನದ ಫಲವಾಗಿ ದೂರದ ಅನೇಕ ಸಾಹಿತಿಗಳು ಈತನಿಗೆ ಮಿತ್ರರಾದರು. 1918ರಲ್ಲಿ ತಾನಾಗಿ ಬಂದ ನೈಟ್‍ಹುಟ್ ಗೌರವವನ್ನು ನಿರಾಕರಿಸಿದನಾದರೂ 1929ರಲ್ಲಿ ಆರ್ಡರ್ ಆಫ್ ಮೆರಿಟ್ ಪ್ರಶಸ್ತಿಯನ್ನು ಈತ ತಪ್ಪಿಸಿಕೊಳ್ಳಲಾಗಲಿಲ್ಲ. 1932ರಲ್ಲಿ ವಿಶ್ವದ ಶ್ರೇಷ್ಠಸಾಹಿತ್ಯಕ್ಕೆ ಸಲ್ಲುವ ನೊಬೆಲ್ ಬಹುಮಾನ ಈತನಿಗೆ ಲಭಿಸಿತು. ಆಕ್ಸ್‍ಫರ್ಡ್, ಕೇಂಬ್ರಿಜ್ ಮುಂತಾದ ಹಲವಾರು ವಿಶ್ವವಿದ್ಯಾನಿಲಯಗಳು ಈತನಿಗೆ ಗೌರವ ಡಾಕ್ಟರೇಟ್ ಪ್ರಶಸ್ತಿಯನ್ನಿತ್ತು ಸನ್ಮಾನಿಸಿದವು.
ಗಾಲ್ಸ್‍ವರ್ದಿ ಶ್ರೇಷ್ಠದರ್ಜೆಯ ಸಾಹಿತಿಯಾಗಿ ಮಾತ್ರವಲ್ಲ. ದಯಾದ್ರ್ರ ಹೃದಯ, ಮಾನವೀಯ ಅನುಕಂಪೆ, ದಾನಶೀಲ ಔದಾರ್ಯ ಮುಂತಾದ ಗುಣ ಸಂಪನ್ನನೂ ಸುಸಂಸ್ಕøತನೂ ಆದ ವ್ಯಕ್ತಿಯಾಗಿ ಪರಿಚಿತರೆಲ್ಲರ ಮೆಚ್ಚುಗೆಗೆ ಪಾತ್ರನಾಗಿದ್ದ. ತನಗೆ ಬಂದ ನೊಬೆಲ್ ಬಹುಮಾನದ ಹಣವನ್ನೆಲ್ಲ ಪಿ.ಇ.ಎನ್. ಕ್ಲಬ್ಬಿನ ಅಭಿವೃದ್ಧಿಗಾಗಿ ದಾನಮಾಡಿಬಿಟ್ಟ. ಮೊದಲ ಮಹಾಸಮರ ಕಾಲದಲ್ಲಿ ತನ್ನ ಪುಸ್ತಕಗಳಿಂದ ಬರುತ್ತಿದ್ದ ವರಮಾನವೆಲ್ಲ ಯೋಧರ ಪರಿಹಾರನಿಧಿಗೆ ಸೇರುವ ಹಾಗೆ ಏರ್ಪಾಟು ಮಾಡಿದ.
ಸಮಾಜದ ಕ್ರೌರ್ಯ, ತಿರಸ್ಕಾರ, ಶೋಷಣೆಗಳಿಗೆ ಗುರಿಯಾಗಿ ಪರಿತಪಿಸುವ ದೀನ ದಲಿತರ ಕರುಣಾಜನಕ ಪರಿಸ್ಥಿತಿಯನ್ನು ಚಿತ್ರಿಸುವ ಕತೆಗಳೇ ಇವನ ನಾಟಕಗಳ ವಸ್ತು. ಬರೆದುದು ಕೆಲವೇ ನಾಟಕಗಳಾದರೂ ಒಂದೊಂದೂ ಬಹು ಪರಿಣಾಮಕಾರಿಯಾಗಿ ಸಮಾಜದ ಮೇಲೆ ಪ್ರಭಾವವನ್ನು ಬೀರಿತು. ಶ್ರೀಮಂತರಿಗೇ ಒಂದು ರೀತಿ ಬಡವರಿಗೇ ಮತ್ತೊಂದು ರೀತಿಯಾಗಿ ಕಾನೂನನ್ನು ಅನ್ವಯಿಸುವ ನ್ಯಾಯಾಲಯಗಳ ಪಕ್ಷಪಾತವನ್ನು ಕುರಿತ ವಿಡಂಬನೆಯೇ ದಿ ಸಿಲ್ವರ್ ಬಾಕ್ಸ್ ಎಂಬ ನಾಟಕ. ಕಾರ್ಮಿಕರ ಸಮಸ್ಯೆಯನ್ನು ವಿಸ್ಲೇಷಿಸುವ ದಿ ಸ್ಟ್ರೈಫ್ ಎಂಬ ನಾಟಕ ಮತ್ತು ನರಕಗಳಂತಿದ್ದ ಕಾರಾಗೃಹಗಳ ಘೋರಸ್ಥಿತಿಯನ್ನು ಚಿತ್ರಿಸುವ ಜಸ್ಟಿಸ್ ಎಂಬ ನಾಟಕ ಸರ್ಕಾರದ ಗಮನವನ್ನೂ ಸೆಳೆದವು. ಕಾರಾಗೃಹಗಳ ಸ್ಥಿತಿಯನ್ನು ಸುಧಾರಿಸುವ ಅನೇಕ ಕ್ರಮಗಳನ್ನು ಸರ್ಕಾರ ಕೈಕೊಂಡಿತು.
ಗಾಲ್ಸ್‍ವರ್ದಿಗೆ ಕಪಟತನ, ಗೊಡ್ಡು ಸಂಪ್ರದಾಯ ಮತ್ತು ಹೇಡಿತನಗಳನ್ನು ಕಂಡರೆ ಆಗುತ್ತಿರಲಿಲ್ಲ. ಸಮಾಜದ ಹಲವಾರು ಸಮಸ್ಯೆಗಳನ್ನು ಕುರಿತ ಸಮರ್ಪಕವಾದ ವಿಶ್ಲೇಷಣೆಯನ್ನು ಈತನ ಕೃತಿಗಳಲ್ಲಿ ಕಾಣಬಹುದು. ಈ ಸಮಸ್ಯೆಗಳನ್ನು ಮಾನವೀಯ ದೃಷ್ಟಿಯಿಂದ ನೋಡುತ್ತ ನಿಷ್ಪಕ್ಷಪಾತವಾಗಿ ಸಮಾಜದ ವಿಚಾರವಂತರ ಮುಂದಿಡುವುದಷ್ಟೇ ಗಾಲ್ಸ್‍ವರ್ದಿಯ ಉದ್ದೇಶ. ಈತ ಯಾವ ಸಮಸ್ಯೆಗೂ ಪರಿಹಾರವನ್ನು ಸೂಚಿಸುವುದಿಲ್ಲ. ಏಕೆಂದರೆ ಈ ಸಮಸ್ಯೆಗಳಿಗೆ ಪರಿಹಾರ ಅಷ್ಟು ಸರಳವಲ್ಲ, ಸುಲಭವಲ್ಲ ಎಂದು ಈತ ಚೆನ್ನಾಗಿ ವಿಚಾರ ಮಾಡಿ ಮನಗಂಡಿದ್ದ. ಯಾವ ಸಮಸ್ಯೆಗಾದರೂ ಯಾವ ಸಾಮಾಜಿಕ ಅನ್ಯಾಯಕ್ಕಾದರೂ ಯಾವ ಒಬ್ಬ ವ್ಯಕ್ತಿಯಾಗಲಿ ಯಾವ ಒಂದು ವರ್ಗವಾಗಲಿ ಸಂಪೂರ್ಣವಾಗಿ ಹೊಣೆಯಲ್ಲ ಎಂದು ಈತನ ಅಭಿಮತ. ಇದಕ್ಕೇ ಈತ ಯಾರ ಮೇಲೂ ತಪ್ಪು ಹೊರಿಸುವುದಿಲ್ಲ. ಯಾರನ್ನೂ ದೂರುವುದಿಲ್ಲ. ಸಮಾಜದ ವ್ಯವಸ್ಥೆಯಲ್ಲೇ ಕ್ರಾಂತಿಕಾರಕವಾದ ಕೆಲವು ಮೂಲಭೂತ ಬದಲಾವಣೆಗಳಾಗುವುದು ಅಗತ್ಯ. ಸಾಮಾಜಿಕ ಜೀವನ ವ್ಯವಸ್ಥೆಯಾದರೂ ತುಂಬ ಜಟಿಲವಾದುದು. ಯಾವೊಂದು ಆದರ್ಶದ ಸರಳೀಕರಣಕ್ಕೂ ಅದು ಒಳಪಡುವಂಥದಲ್ಲ. ಭಾಗ್ಯಹೀನರು ನಿರಂತರವಾಗಿ ಹೀನಸ್ಥಿತಿಯಲ್ಲೇ ಇರುವಂಥ ಪರಿಸ್ಥಿತಿಗೆ ಇರುವ ಹಲವಾರು ಕಾರಣಗಳು ಇಡೀ ಸಮಾಜದ ರಚನೆಯಲ್ಲಿ ಒಂದಕ್ಕೊಂದು ಜಟಿಲವಾಗಿ ಹೆಣೆದುಕೊಂಡಿರುತ್ತವೆ. ಒಂದು ಕಡೆ ಸಿಕ್ಕು ಬಿಡಿಸಲೆತ್ನಿಸಿದರೆ ಇನ್ನೊಂದು ಕಡೆ ಸಿಕ್ಕುಸಿಕ್ಕಾಗುತ್ತದೆ. ಇದು ಸಾಮಾನ್ಯವಾಗಿ ಗಾಲ್ಸ್‍ವರ್ದಿಯ ವಿಚಾರಸರಣಿ. ಈತ ನಿರಾಶಾವಾದಿಯೇನೊ ಎಂಬ ಸಂಶಯ ಬರಬಹುದು. ಆದರೆ ಅದು ನಿಜವಲ್ಲ. ಈತನಿಗೆ ಮಾನವೀಯತೆಯಲ್ಲಿ ಅಪಾರವಾದ ಶ್ರದ್ಧೆ. ಸದ್ಗುಣ ಸಂಪನ್ನ ಮನುಷ್ಯತ್ವದಲ್ಲಿ ನಂಬಿಕೆ. ಈ ವಿಶ್ವಾಸವಿದ್ದುದರಿಂದಲೇ ಗಾಲ್ಸ್‍ವರ್ದಿ ಸಾಮಾಜಿಕ ಅನ್ಯಾಯದ ವಿರುದ್ಧ ಸೆಣಸುವಂತೆ ಜನರಲ್ಲಿ ಜಾಗೃತಿಯುಂಟು ಮಾಡಿದ.
20ನೆಯ ಶತಮಾನದ ಪೂರ್ವಾರ್ಧ ಅವಧಿ ವಿಚಾರಪ್ರಧಾನವಾದ ಸಾಮಾಜಿಕ ಸಮಸ್ಯಾ ನಾಟಕಗಳ ಯುಗ ಎಂದು ಹೆಸರಾಗಿದೆ. ಈ ಕಾಲದ ಶ್ರೇಷ್ಠ ನಾಟಕಕಾರರಲ್ಲಿ ಗಾಲ್ಸ್‍ವರ್ದಿಯೂ ಒಬ್ಬನಾಗಿದ್ದಾನೆ. ಬರ್ನಾರ್ಡ್ ಷಾನ ನಾಟಕಗಳಲ್ಲಿ ಕಂಡುಬರುವ ಸಂಭಾಷಣಾ ಚಾತುರ್ಯವಾಗಲಿ, ಹಾಸ್ಯದ ಹೊನಲಾಗಲಿ ಈತನ ನಾಟಕಗಳಲ್ಲಿ ಇಲ್ಲ. ತುಂಬ ಗಂಭೀರವೂ ಉದ್ವೇಗರಹಿತವೂ ಆದ ವಸ್ತುನಿಷ್ಠ ಪ್ರತಿಪಾದನೆ ಈತನ ನಾಟಕಗಳ ಲಕ್ಷಣ. ಪಾತ್ರಗಳೂ ಸಂಭಾಷಣೆಯೂ ತೀರ ಸಾಧಾರಣ ಎನ್ನುವಂಥವು. ಆದರೆ ನಾಟಕ ಸಂವಿಧಾನದಲ್ಲಿ ಕಾಣುವ ಅಪೂರ್ವವಾದ ಶಿಲ್ಪಕೌಶಲದಲ್ಲಿ ಗಾಲ್ಸ್‍ವರ್ದಿ. ಸುಸ್ಥಿರವಾದ ಅಸ್ತಿವಾರದ ಮೇಲೆ ತುಂಬ ಕಲಾತ್ಮಕವಾಗಿ ನಿರ್ಮಿಸಿದ ಗೋಪುರದ ಮಾದರಿ ಈತನ ನಾಟಕಗಳ ರಚನಾಶೈಲಿ. ಸಾಹಿತ್ಯಕ್ಕೆ ಇದು ಗಾಲ್ಸ್‍ವರ್ದಿಯ ವಿಶಿಷ್ಟ ಕಾಣಿಕೆ. ಈತನನ್ನು ಸಮಾಜ ಸುಧಾರಕ ಎನ್ನುವುದಕ್ಕಿಂತ ಹೆಚ್ಚಾಗಿ ಶ್ರೇಷ್ಠ ಕಲಾವಿದ ಎನ್ನಬಹುದು. ಸಾಹಿತ್ಯಕ್ಕಿಂತ, ಕಲೆಗಿಂತ ಜೀವನ ದೊಡ್ಡದು ಎಂಬುದಕ್ಕೆ ಗಾಲ್ಸ್‍ವರ್ದಿಯ ವ್ಯಕ್ತಿತ್ವವೇ ತುಂಬಾ ಹಿರಿದಾದುದು. ಈತನ ಸರಸಸಜ್ಜನಿಕೆಗಳಿಂದ ಕೂಡಿದ ಸುಸಂಸ್ಕøತ ನಡವಳಿಕೆ, ಉದಾತ್ತವಾದ ಸ್ವಭಾವ, ತನಗೆ ಬರುತ್ತಿದ್ದ ವರಮಾನದಲ್ಲಿ ಅರ್ಧ ಭಾಗವನ್ನು ದಾನಧರ್ಮಗಳಿಗೆ ವಿನಿಯೋಗಿಸಿ ಉಳಿದರ್ಧ ಭಾಗದಲ್ಲಿ ಸಂತುಷ್ಟ, ಸಂತೃಪ್ತ ಜೀವನವನ್ನು ನಡೆಸುತ್ತಿದ್ದ ಗುಣಸಂಪನ್ನತೆ ಪ್ರಸಿದ್ಧವಾಗಿದೆ.
ಪ್ರಶಸ್ತಿ
೧೯೧೭ರಲ್ಲಿ ಬ್ರಿಟಿಷ್ ಸರಕಾರ ನೀಡಿದ ನೈಟ್ಹುಡ್ಡ್ [ ]ಪದವಿಯನ್ನು ತಿರಸ್ಕರಿಸಿದರು. ನೊಬೆಲ್ ಬಹುಮಾನದಿಂದ ಬಂದ ಹಣವನ್ನು ತಾನು ಸ್ಥಾಪಿಸಿದ್ಧ ಹಾಗೂ ಅದ್ಯಕ್ಷನಾಗಿದ್ದ 'ಪೆನ್'[ ] ಸಂಸ್ಥೆಯಯ ದತ್ತಿನಿಧಿಗೆ ಕಾಣಿಕೆಯಾಗಿ ನೀಡಿದರು.
ಉಲ್ಲೇಖ
ವರ್ಗ:ಲೇಖಕರು ವರ್ಗ:ಇಂಗ್ಲೀಷಿನ ಬರಹಗಾರ ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಆಲೂಗಡ್ಡೆ ಸಲಾಡ್
ಯುನೈಟೆಡ್ ಸ್ಟೇಟ್ಸ್‌ನಲ್ಲಿ, ಇದನ್ನು ಸಾಮಾನ್ಯವಾಗಿ ಸೈಡ್ ಡಿಶ್ ಎಂದು ಪರಿಗಣಿಸಲಾಗಿದೆ.
ಇತಿಹಾಸ ಮತ್ತು ವಿಧಗಳು
ಆಲೂಗಡ್ಡೆ ಸಲಾಡ್ ಜರ್ಮನಿಯಲ್ಲಿ ಹುಟ್ಟಿಕೊಂಡಿದೆ ಎಂದು ವ್ಯಾಪಕವಾಗಿ ನಂಬಲಾದ ಇದು ಹೆಚ್ಚಾಗಿ ಯುರೋಪ್, ಯುನೈಟೆಡ್ ಸ್ಟೇಟ್ಸ್ ಮತ್ತು ಏಷ್ಯಾದಾದ್ಯಂತ ಹರಡಿದೆ. ಹತ್ತೊಂಬತ್ತನೇ ಶತಮಾನದಲ್ಲಿ ಜರ್ಮನ್ ಮತ್ತು ಇತರ ಯುರೋಪಿಯನ್ ವಲಸಿಗರ ಮೂಲಕ ಯು. ಎಸ್. ಗೆ ತಂದ ಪಾಕವಿಧಾನಗಳಿಂದ ಅಮೇರಿಕನ್ ಆಲೂಗಡ್ಡೆ ಸಲಾಡ್ ಹುಟ್ಟಿಕೊಂಡಿದೆ.
ಅಮೇರಿಕನ್ ಶೈಲಿಯ ಆಲೂಗಡ್ಡೆ ಸಲಾಡ್ ಅನ್ನು ತಂಪು ಅಥವಾ ಕೋಣೆಯ ಉಷ್ಣಾಂಶದಲ್ಲಿ ನೀಡಲಾಗುತ್ತದೆ. ಪದಾರ್ಥಗಳಲ್ಲಿ ಸಾಮಾನ್ಯವಾಗಿ ಮೇಯನೇಸ್ ಅಥವಾ ಕಂಪೇರೆಬಲ್ ಸಬ್ಸ್ಟಿಟ್ಯೂಟ್ ( ಮೊಸರು ಅಥವಾ ಹುಳಿ ಕ್ರೀಮ್ ), ಗಿಡಮೂಲಿಕೆಗಳು ಮತ್ತು ಹಸಿ ತರಕಾರಿಗಳು ( ಈರುಳ್ಳಿ ಮತ್ತು ಸೆಲರಿ ಮುಂತಾದವು) ಸೇರಿವೆ. ಜರ್ಮನ್ ಶೈಲಿಯ ಆಲೂಗಡ್ಡೆ ಸಲಾಡ್ ಅನ್ನು ಬೆಚ್ಚಗೆ ಅಥವಾ ಕೋಣೆಯ ಉಷ್ಣಾಂಶದಲ್ಲಿ ನೀಡಲಾಗುತ್ತದೆ. ಇದನ್ನು ವಿನೈಗ್ರೆಟ್ ( ಕ್ರೀಮೀ ಮೇಯನೇಸ್ ಆಧಾರಿತ ಡ್ರೆಸ್ಸಿಂಗ್‌ನ ಬದಲಿಗೆ) ನಿಂದ ತಯಾರಿಸಲಾಗುತ್ತದೆ ಮತ್ತು ಇದು ಸಾಮಾನ್ಯವಾಗಿ ಬೇಕನ್ ಅನ್ನು ಒಳಗೊಂಡಿರುತ್ತದೆ. ಏಷ್ಯನ್-ಶೈಲಿಯ ಆಲೂಗಡ್ಡೆ ಸಲಾಡ್ ಅಮೇರಿಕನ್-ಶೈಲಿಯ ಆಲೂಗಡ್ಡೆ ಸಲಾಡ್ ಅನ್ನು ಹೋಲುತ್ತದೆ, ಆದರೆ ಅದು ಸಿಹಿಯಾದ ಮತ್ತು ಮೊಟ್ಟೆಯ ರುಚಿಯನ್ನು ಹೊಂದಿರುತ್ತದೆ.
ಅಮೇರಿಕನ್ ಆಲೂಗಡ್ಡೆ ಸಲಾಡ್
ಈಗ ತಿಳಿದಿರುವ ಹಾಗೆ ಅಮೇರಿಕನ್ ಆಲೂಗಡ್ಡೆ ಸಲಾಡ್‌ನ ಪಾಕವಿಧಾನಗಳು ೧೯ ನೇ ಶತಮಾನದ ಮಧ್ಯಭಾಗ ಅಥವಾ ೧೮೦೦ರರ ದಶಕದ ಮಧ್ಯಭಾಗದಲ್ಲಿ ಯುರೋಪಿಯನ್ ವಸಾಹತುಗಾರರಿಂದ ಯು. ಎಸ್. ಗೆ ಪರಿಚಯಿಸಲ್ಪಟ್ಟಿತು. ಇದು ಜರ್ಮನ್ ಪಾಕಪದ್ಧತಿಯಲ್ಲಿ ಬೇರೂರಿದೆ. ಮುಂಚಿನ ಅಮೇರಿಕನ್ ಆಲೂಗಡ್ಡೆ ಸಲಾಡ್ ಅನ್ನು ಬೇಯಿಸಿದ ಆಲೂಗಡ್ಡೆಯಿಂದ ತಯಾರಿಸಲಾಗುತ್ತಿತ್ತು ಮತ್ತು ಅದನ್ನು ಸಾಮಾನ್ಯವಾಗಿ ಎಣ್ಣೆ, ವಿನೆಗರ್ ಮತ್ತು ಗಿಡಮೂಲಿಕೆಗಳಿಂದ ಡ್ರೆಸ್ಸಿಂಗ್ ಮಾಡಲಾಗುತ್ತಿತ್ತು.
ಜಪಾನೀಸ್ ಆಲೂಗಡ್ಡೆ ಸಲಾಡ್
link=//upload.wikimedia.org/wikipedia/commons/thumb/6/60/Potato_salad.jpg/220px-Potato_salad.jpg|left|thumb| ಜಪಾನೀಸ್ ಶೈಲಿಯ ಪೊಟೆಸರ ಜಪಾನ್‌ನಲ್ಲಿ ಆಲೂಗಡ್ಡೆ ಸಲಾಡ್‌‌ಅನ್ನು ಪೊಟೆಸರ (ಅಥವಾ ಪೊಟೆಸಾಲಾポテサラ) ಎಂದು ಕರೆಯಲಾಗುತ್ತದೆ. ಇದು ಆಲೂಗಡ್ಡೆ ಸಲಾಡ್ ಪದಾರ್ಥಗಳೊಂದಿಗೆ ( ಬೇಯಿಸಿ ಹಿಸುಕಿದ ಆಲೂಗಡ್ಡೆ, ಬೇಯಿಸಿದ ಮೊಟ್ಟೆಗಳು), ತರಕಾರಿಗಳು (ಸೌತೆಕಾಯಿ, ಈರುಳ್ಳಿ, ಕ್ಯಾರೆಟ್) ಮತ್ತು ಮೇಯನೇಸ್ ಡ್ರೆಸ್ಸಿಂಗ್‌ನ ಜೊತೆಗೆ ಬೆರೆಸಿದ ಹ್ಯಾಮ್, ರೈಸ್ ವಿನೆಗರ್ ಮತ್ತು ಕರಾಶಿ ಸಾಸಿವೆಗಳನ್ನು ಹೊಂದಿದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಖಾದ್ಯ, ತಿನಿಸು
ಕೆ.ಎಲ್. ಸೈಗಲ್‌
ಕುಂದನ್ ಲಾಲ್ ಸೈಗಲ್ ಸಾಮಾನ್ಯವಾಗಿ ಕೆ.ಎಲ್ ಸೈಗಲ್ (11 ಏಪ್ರಿಲ್ 1904 - 18 ಜನವರಿ 1947) ಹಿಂದಿ ಚಲನಚಿತ್ರೋದ್ಯಮದ ಮೊದಲ ಸೂಪರ್‌ಸ್ಟಾರ್, ಗಾಯಕ ಮತ್ತು ನಟರಾಗಿದ್ದರು. ಸೈಗಲ್ ಅವರ ಸಮಯದಲ್ಲಿ ಹಿಂದಿ ಚಿತ್ರರಂಗ ಕೋಲ್ಕತ್ತಾದಲ್ಲಿ ಕೇಂದ್ರೀಕೃತವಾಗಿತ್ತು, ಆದರೆ ಪ್ರಸ್ತುತದಲ್ಲಿ ಮುಂಬಯಿಯಲ್ಲಿದೆ.
ಆರಂಭಿಕ ಜೀವನ
ಸೈಗಲ್ ಅವರು ಏಪ್ರಿಲ್ 11, 1904 ರಂದು ಜಮ್ಮುವಿನ ನವಶೇಹರ್ನಲ್ಲಿ ಜನಿಸಿದರು, ಅಲ್ಲಿ ಅವರ ತಂದೆ ಅಮರ್ಚಂದ್ ಸೈಗಲ್ ಜಮ್ಮು ಮತ್ತು ಕಾಶ್ಮೀರದ ರಾಜನ ನ್ಯಾಯಾಲಯದಲ್ಲಿ ತಹಶೀಲ್ದಾರರಾಗಿದ್ದರು. ಅವರ ತಾಯಿ ಕೇಸರಬಾಯ್ ಸೈಗಲ್ ಆಳವಾದ ಧಾರ್ಮಿಕ ಹಿಂದೂ ಮಹಿಳೆ. ಸಾಂಪ್ರದಾಯಿಕ ಯುವ ಸಂಗೀತವನ್ನು ಆಧರಿಸಿದ ಸಾಂಪ್ರದಾಯಿಕ ಶೈಲಿಗಳಲ್ಲಿ ಭಜನ್, ಕೀರ್ತನ್ ಮತ್ತು ಶಬಾದ್ವೀರೆ ಹಾಡಿದ ಧಾರ್ಮಿಕ ಕಾರ್ಯಗಳಿಗೆ ತನ್ನ ಚಿಕ್ಕ ಮಗನನ್ನು ಕರೆತಂದರು. ಸೈಗಲ್ ಅವರು ಐದನೇ ಮಗನಾಗಿದ್ದರು.
ಸೈಗಲ್ ಶಾಲೆಯಿಂದ ಕೈಬಿಡಲಾಯಿತು ಮತ್ತು ರೈಲ್ವೆ ಟೈಮ್ಕೀಪರ್ ಆಗಿ ಕೆಲಸ ಮಾಡುವ ಮೂಲಕ ಹಣವನ್ನು ಸಂಪಾದಿಸಲು ಪ್ರಾರಂಭಿಸಿದರು. ನಂತರ, ಅವರು ರೆಮಿಂಗ್ಟನ್ ಟೈಪ್ ರೈಟರ್ ಕಂಪನಿಗಾಗಿ ಟೈಪ್ ರೈಟರ್ ಸೇಲ್ಸ್ಮ್ಯಾನ್ ಆಗಿ ಕೆಲಸ ಮಾಡಿದರು, ಅದು ಅವರಿಗೆ ಭಾರತದ ಹಲವು ಭಾಗಗಳನ್ನು ಪ್ರವಾಸ ಮಾಡಲು ಅವಕಾಶ ಮಾಡಿಕೊಟ್ಟಿತು. ಅವರ ಪ್ರವಾಸ ಲಾಹೋರ್ಗೆ ಕರೆತಂದಿತು, ಅಲ್ಲಿ ಅವರು ಮೆಹ್ರಚಂದ್ ಜೈನ್ (ನಂತರ ಶಿಲ್ಲಾಂಗ್ನಲ್ಲಿರುವ ಅಸ್ಸಾಂ ಸೋಪ್ ಫ್ಯಾಕ್ಟರಿವನ್ನು ಪ್ರಾರಂಭಿಸಿದರು) ಅನಾರ್ಕಲಿ ಬಜಾರ್ನಲ್ಲಿ ಸ್ನೇಹ ಬೆಳೆಸಿದರು. ಮೆಹ್ರಚಂದ್ ಮತ್ತು ಕುಂದನ್ ಇಬ್ಬರೂ ಕಲ್ಕತ್ತಾಕ್ಕೆ ಸ್ಥಳಾಂತರಗೊಂಡಾಗ ಮತ್ತು ಮೆಹ್ಫಿಲ್-ಇ-ಮುಶೈರಾವನ್ನು ಹೊಂದಿದ್ದರಿಂದ ಸ್ನೇಹಿತರಾಗಿ ಉಳಿದರು. ಆ ದಿನಗಳಲ್ಲಿ ಸೈಗಲ್ ಒಬ್ಬ ಉದಯೋನ್ಮುಖ ಗಾಯಕ ಮತ್ತು ಮೆಹ್ರಚಂದ್ ತನ್ನ ಪ್ರತಿಭೆಯನ್ನು ಮುಂದುವರಿಸಲು ಅವರನ್ನು ಪ್ರೋತ್ಸಾಹಿಸಿದನು. ಮೆಹ್ರಚಂದ್ ಅವರ ಉತ್ತೇಜನ ಮತ್ತು ಆರಂಭಿಕ ಬೆಂಬಲದ ಕಾರಣದಿಂದಾಗಿ ಅವರು ತಾನು ಏನು ಎಂದು ಸೈಗಲ್ ಅನೇಕವೇಳೆ ಹೇಳಿದ್ದಾರೆ. ಅವರು ಹೋಟೆಲ್ ಮ್ಯಾನೇಜರ್ ಆಗಿ ಸಂಕ್ಷಿಪ್ತವಾಗಿ ಕೆಲಸ ಮಾಡಿದರು. ಏತನ್ಮಧ್ಯೆ, ಹಾಡುಗಾರಿಕೆಯ ಅವರ ಉತ್ಸಾಹ ಮುಂದುವರೆಯಿತು ಮತ್ತು ಸಮಯದ ಅಂಗೀಕಾರದೊಂದಿಗೆ ಹೆಚ್ಚು ತೀವ್ರವಾಯಿತು.
ಅವರ 114 ನೆಯ ಜನ್ಮದಿನದಂದು ಗೂಗಲ್ ಇಂಡಿಯಾ ಅವರ ಕೊಡುಗೆಗಾಗಿ ಡೂಡ್ಲ್ ಪ್ರದರ್ಶಿಸಿ ಗೌರವಿಸಿತು.
ವೃತ್ತಿಜೀವನ
1930 ರ ದಶಕದ ಆರಂಭದಲ್ಲಿ ಶಾಸ್ತ್ರೀಯ ಸಂಗೀತಗಾರ ಮತ್ತು ಸಂಗೀತ ನಿರ್ದೇಶಕ ಹರಿಶ್ಚಂದ್ರ ಬಾಲಿ ಕೆ.ಎಲ್. ಸೈಗಲ್ ರನ್ನು ಕಲ್ಕತ್ತಾಗೆ ಕರೆತಂದು ಕರೆತಂದು  ಆರ್ ಸಿ ಸಿ ಬೊರಾಲ್ ರವರನ್ನು  ಪರಿಚಯಿಸಿದರು. ಆರ್.ಸಿ. ಬೊರಾಲ್ ಇವರ ಪ್ರತಿಭೆಗಳಿಗೆ ಇಷ್ಟಪಟ್ಟು   ಅವರ ಜೊತೆ ಕೆಲಸ ಮಾಡಲು. ಬಿ.ಎನ್.ಸರ್ಕಾರ್ ಅವರ ಕಲ್ಕತ್ತಾ ಮೂಲದ ಫಿಲ್ಮ್ ಸ್ಟುಡಿಯೋ ನ್ಯೂ ಥಿಯೇಟರ್ಸ್ ನಲ್ಲಿ ಸೈಗಲ್ ಅವರಿಗೆ  ತಿಂಗಳಿಗೆ ರೂ. 200 ರಂತೆ ಕೊಡಲಾಗುತ್ತಿತ್ತು. ಅಲ್ಲಿ ಅವರು ಪಂಕಜ್ ಮುಲ್ಲಿಕ್, ಕೆ. ಸಿ. ಡೇ ಮತ್ತು ಪಹರಿ ಸನ್ಯಾಲ್ರಂತಹ ಸಮಕಾಲೀನರ ಜೊತೆ ಸಂಪರ್ಕಕ್ಕೆ ಬಂದರು.
ಟಾಟಾ ಪವರ್
ಟಾಟಾ ಪವರ್ ಕಂಪನಿ ಲಿಮಿಟೆಡ್ ಭಾರತದ ಮಹಾರಾಷ್ಟ್ರದ ಮುಂಬೈ ಮೂಲದ ಭಾರತೀಯ ಎಲೆಕ್ಟ್ರಿಕ್ ಯುಟಿಲಿಟಿ ಕಂಪನಿಯಾಗಿದೆ ಮತ್ತು ಇದು ಟಾಟಾ ಗ್ರೂಪ್‌ನ ಭಾಗವಾಗಿದೆ. ಕಂಪನಿಯ ಪ್ರಮುಖ ವ್ಯವಹಾರವೆಂದರೆ ವಿದ್ಯುತ್ ಉತ್ಪಾದಿಸುವುದು, ರವಾನಿಸುವುದು ಮತ್ತು ವಿತರಿಸುವುದು. ೧೦,೫೭೭ ಎಮ್‌ಡಬ್ಲ್ಯೂ ಸ್ಥಾಪಿತ ವಿದ್ಯುತ್ ಉತ್ಪಾದನಾ ಸಾಮರ್ಥ್ಯದೊಂದಿಗೆ, ಇದು ಭಾರತದ ಅತಿದೊಡ್ಡ ಸಮಗ್ರ ವಿದ್ಯುತ್ ಕಂಪನಿಯಾಗಿದೆ. ಐಐಎಂ ಉದಯಪುರ ಅಭಿವೃದ್ಧಿಪಡಿಸಿದ ೨೦೧೭ ರ ಜವಾಬ್ದಾರಿಯುತ ವ್ಯಾಪಾರ ಶ್ರೇಯಾಂಕಗಳಲ್ಲಿ ಟಾಟಾ ಪವರ್ ೩ ನೇ ಸ್ಥಾನದಲ್ಲಿದೆ. ಫೆಬ್ರವರಿ ೨೦೧೭ ರಲ್ಲಿ, ಟಾಟಾ ಪವರ್ ೧ ಜಿಡಬ್ಲ್ಯೂ ಸೌರ ಮಾಡ್ಯೂಲ್‌ಗಳನ್ನು ರವಾನಿಸಿದ ಮೊದಲ ಭಾರತೀಯ ಕಂಪನಿಯಾಗಿದೆ.
ಇತಿಹಾಸ
link=//upload.wikimedia.org/wikipedia/commons/thumb/3/3d/Tata_Power_2016_stamp_of_India.jpg/220px-Tata_Power_2016_stamp_of_India.jpg|left|thumb| ಟಾಟಾ ಪವರ್‌ನ ೧೦೦ ನೇ ವಾರ್ಷಿಕೋತ್ಸವಕ್ಕೆ ಮೀಸಲಾಗಿರುವ ೨೦೧೬ ರ ಅಂಚೆಚೀಟಿ ಸಂಸ್ಥೆಯು ೧೯೧೦ ರಲ್ಲಿ ಟಾಟಾ ಹೈಡ್ರೋಎಲೆಕ್ಟ್ರಿಕ್ ಪವರ್ ಸಪ್ಲೈ ಕಂಪನಿಯಾಗಿ ಪ್ರಾರಂಭವಾಯಿತು. ಇದು ೧೯೧೬ ರಲ್ಲಿ ಆಂಧ್ರ ವ್ಯಾಲಿ ಪವರ್ ಸಪ್ಲೈ ಕಂಪನಿಯೊಂದಿಗೆ ವಿಲೀನಗೊಂಡಿತು. ಇದು ಭಾರತದ ಎರಡನೇ ಜಲವಿದ್ಯುತ್ ಯೋಜನೆಯನ್ನು ೧೯೧೫ ರಲ್ಲಿ ಖೋಪೋಲಿಯಲ್ಲಿ ೭೨ ಕ್ಕೆ ಎಮ್‌ಡಬ್ಲ್ಯೂ ನಿಯೋಜಿಸಿತು. ನಂತರ ಭಿವ್ಪುರಿಯಲ್ಲಿ ಎರಡನೇ ಮತ್ತು ಮೂರನೇ ವಿದ್ಯುತ್ ಸ್ಥಾವರಗಳನ್ನು ಸ್ಥಾಪಿಸಲಾಯಿತು (೭೫ ಎಮ್‌ಡಬ್ಲ್ಯೂ) ೧೯೧೯ ಮತ್ತು ಭೀರಾ (೩೦೦ ಎಮ್‌ಡಬ್ಲ್ಯೂ) ೧೯೨೨ ರಲ್ಲಿ.
ಕಾರ್ಯಾಚರಣೆ
ಟಾಟಾ ಪವರ್ ಭಾರತ, ಸಿಂಗಾಪುರ, ಇಂಡೋನೇಷ್ಯಾ, ದಕ್ಷಿಣ ಆಫ್ರಿಕಾ ಮತ್ತು ಭೂತಾನ್‌ನಲ್ಲಿ ಕಾರ್ಯಾಚರಣೆಯನ್ನು ಹೊಂದಿದೆ. ಟಾಟಾ ಪವರ್ ಗ್ರೂಪ್ ಭಾರತದಲ್ಲಿ ೩೫ ಸ್ಥಳಗಳಲ್ಲಿ ತನ್ನ ಕಾರ್ಯಾಚರಣೆಗಳನ್ನು ಹೊಂದಿದೆ. ಕಂಪನಿಯ ಉಷ್ಣ ವಿದ್ಯುತ್ ಕೇಂದ್ರಗಳು ಮುಂಬೈನ ಟ್ರಾಂಬೆ, ಗುಜರಾತ್‌ನ ಮುಂದ್ರಾ, ಜಾರ್ಖಂಡ್‌ನ ಜೊಜೊಬೆರಾ ಮತ್ತು ಮೈಥಾನ್, ಒಡಿಶಾದ ಕಳಿಂಗನಗರ, ಪಶ್ಚಿಮ ಬಂಗಾಳದ ಹಲ್ಡಿಯಾ ಮತ್ತು ಕರ್ನಾಟಕದ ಬೆಳಗಾವಿಯಲ್ಲಿವೆ. ಜಲವಿದ್ಯುತ್ ಕೇಂದ್ರಗಳು ಮಹಾರಾಷ್ಟ್ರದ ಪಶ್ಚಿಮ ಘಟ್ಟಗಳಲ್ಲಿವೆ ಮತ್ತು ಅಹಮದ್‌ನಗರ, ಸುಪಾ, ಖಂಕೆ, ಬ್ರಾಹ್ಮಣವೇಲ್, ಗದಗ, ಸಮನಾ ಮತ್ತು ವಿಸಾಪುರದಲ್ಲಿ ಗಾಳಿ ಫಾರ್ಮ್‌ಗಳಿವೆ. ಕಂಪನಿಯು ಭಾರತದ ಮೊದಲ ೫೦೦ ಅನ್ನು ಸ್ಥಾಪಿಸಿತು. ಟ್ರಾಂಬೆಯಲ್ಲಿ ಎಮ್‌ಡಬ್ಲ್ಯೂ ಘಟಕ, ಮೊದಲ ೧೫೦ ಭಿರಾದಲ್ಲಿ ಎಮ್‌ಡಬ್ಲ್ಯೂ ಪಂಪ್ ಮಾಡಿದ ಶೇಖರಣಾ ಘಟಕ ಮತ್ತು ಟ್ರಾಂಬೆಯಲ್ಲಿ ಮಾಲಿನ್ಯ ನಿಯಂತ್ರಣಕ್ಕಾಗಿ ಫ್ಲೂ ಗ್ಯಾಸ್ ಡಿಸಲ್ಫರೈಸೇಶನ್ ಘಟಕ. ಇದು ಜಾರ್ಖಂಡ್ ಮತ್ತು ಕರ್ನಾಟಕ ರಾಜ್ಯಗಳಲ್ಲಿ ಉತ್ಪಾದನೆಯ ಸಾಮರ್ಥ್ಯವನ್ನು ಹೊಂದಿದೆ ಮತ್ತು ದೆಹಲಿಯಲ್ಲಿ ವಿತರಣಾ ಕಂಪನಿಯನ್ನು ಹೊಂದಿದೆ, ಉತ್ತರ ದೆಹಲಿಯಲ್ಲಿ ೫೧೦ ಚದರ ಕಿಲೋಮೀಟರ್‌ನಲ್ಲಿ ಹರಡಿರುವ ಒಂದು ಮಿಲಿಯನ್ ಗ್ರಾಹಕರಿಗೆ ಸೇವೆ ಸಲ್ಲಿಸುತ್ತಿದೆ. ಈ ಪ್ರದೇಶದಲ್ಲಿ ಗರಿಷ್ಠ ಲೋಡ್ ಸುಮಾರು ೧,೧೫೦ ಆಗಿದೆ ಎಮ್‌ಡಬ್ಲ್ಯೂ. ಟಾಟಾ ಪವರ್ ೨೪ ಜುಲೈ ೨೦೧೨ ರಂದು ಘೋಷಿಸಿತು, ೫೨೫ ರ ಎರಡನೇ ಘಟಕವನ್ನು ಪ್ರಾರಂಭಿಸಲಾಯಿತು. ಧನ್‌ಬಾದ್‌ನಲ್ಲಿರುವ ಮೈಥಾನ್ ಮೆಗಾ ಥರ್ಮಲ್ ಯೋಜನೆಯ ಎಮ್‌ಡಬ್ಲ್ಯೂ ಸಾಮರ್ಥ್ಯ. ಒಂದೇ ರೀತಿಯ ಸಾಮರ್ಥ್ಯದ ಮೊದಲ ಘಟಕವನ್ನು ಸೆಪ್ಟೆಂಬರ್ ೨೦೧೧ ನಿಯೋಜಿಸಲಾಯಿತು.
ಅಂತರರಾಷ್ಟ್ರೀಯ ಕಾರ್ಯಾಚರಣೆಗಳು
ಕಂಪನಿಯು ಮಧ್ಯಪ್ರಾಚ್ಯ, ಆಫ್ರಿಕಾ ಮತ್ತು ಆಗ್ನೇಯ ಏಷ್ಯಾದಲ್ಲಿ ದುಬೈನಲ್ಲಿನ ಜೆಬೆಲ್ ಅಲಿ 'ಜಿ' ಸ್ಟೇಷನ್ (೪×೧೦೦ ಮೆಗಾವ್ಯಾಟ್ + ಡಸಲಿನೇಷನ್ ಪ್ಲಾಂಟ್ ), ಅಲ್-ಖೋಬರ್ ೨ (೫×೧೫೦ ಮೆಗಾವ್ಯಾಟ್ + ಡಸಲೀಕರಣ ಘಟಕ) ಮತ್ತು ಸೌದಿ ಅರೇಬಿಯಾದಲ್ಲಿ ಜೆಡ್ಡಾ ೩ (೪×೬೪ ಎಮ್‌ಡಬ್ಲ್ಯೂ + ಡಸಲೀಕರಣ ಘಟಕ), ಕುವೈತ್‌ನಲ್ಲಿ ಶುವೈಖ್ (೫×೫೦ ಎಮ್‌ಡಬ್ಲ್ಯೂ), ಯು‌ಎಇ ಮತ್ತು ಅಲ್ಜೀರಿಯಾದಲ್ಲಿ ಇಎಚ್‌ವಿ ಸಬ್‌ಸ್ಟೇಷನ್‌ಗಳು ಮತ್ತು ಇರಾನ್ ಮತ್ತು ಸೌದಿ ಅರೇಬಿಯಾದಲ್ಲಿ ವಿದ್ಯುತ್ ಸ್ಥಾವರ ಕಾರ್ಯಾಚರಣೆ ಮತ್ತು ನಿರ್ವಹಣೆ ಒಪ್ಪಂದಗಳು.
ಟಾಟಾ ಪವರ್ ರಷ್ಯಾದ ಅಂಗಸಂಸ್ಥೆ, ಫಾರ್ ಈಸ್ಟರ್ನ್ ನ್ಯಾಚುರಲ್ ರಿಸೋರ್ಸಸ್ ಎಲ್‌ಎಲ್‌ಸಿ ಅನ್ನು ಹೊಂದಿದೆ. ಅದು ಕಂಚಟ್ಕಾ ಕ್ರೈನಲ್ಲಿ ಕಲ್ಲಿದ್ದಲು ಗಣಿಗಾರಿಕೆಗೆ ಪರವಾನಗಿಯನ್ನು ಹೊಂದಿದೆ.
ಸ್ಟ್ರಾಟೆಜಿಕ್ ಇಂಜಿನಿಯರಿಂಗ್ ವಿಭಾಗ
ಸಂಸ್ಥೆಯ ಸ್ಟ್ರಾಟೆಜಿಕ್ ಎಂಜಿನಿಯರಿಂಗ್ ವಿಭಾಗ (ಎಸ್‌ಇಡಿ) ನಾಲ್ಕು ದಶಕಗಳಿಂದ ರಕ್ಷಣಾ ವ್ಯವಸ್ಥೆಗಳು ಮತ್ತು ಎಂಜಿನಿಯರಿಂಗ್‌ನಲ್ಲಿ ತೊಡಗಿಸಿಕೊಂಡಿದೆ. ಇದು ದೇಶದ ರಕ್ಷಣಾ ಅಗತ್ಯತೆಗಳಿಗೆ ಉತ್ಪನ್ನಗಳು ಮತ್ತು ಪರಿಹಾರಗಳನ್ನು ಒದಗಿಸಲು ಎಮ್‌ಒ‌ಡಿ ಮತ್ತು ಪ್ರಯೋಗಾಲಯಗಳೊಂದಿಗೆ ಕಾರ್ಯನಿರ್ವಹಿಸುತ್ತದೆ.
ಇದು ಈಗಾಗಲೇ ಮೊದಲ ಎರಡು ಪಿನಾಕಾ ಲಾಂಚರ್‌ಗಳು ಮತ್ತು ಕಮಾಂಡ್ ಪೋಸ್ಟ್‌ಗಳಿಗೆ ಜಂಟಿ ರಸೀದಿ ತಪಾಸಣೆಯನ್ನು (ಜೆಆರ್‌ಐ) ತೆರವುಗೊಳಿಸಿದೆ; ಮೂರನೇ ಮತ್ತು ನಾಲ್ಕನೇ ಲಾಟ್‌ಗಳು ಕಾರ್ಖಾನೆಯ ಸ್ವೀಕಾರ ಪರೀಕ್ಷೆಗಳಿಗೆ ಯಶಸ್ವಿಯಾಗಿ ಒಳಗಾಗಿವೆ. ಟಾಟಾ ಪವರ್‌ನ ಸ್ಟ್ರಾಟೆಜಿಕ್ ಎಲೆಕ್ಟ್ರಾನಿಕ್ಸ್ ವಿಭಾಗವು ೩೦ ಭಾರತೀಯ ವಾಯುಪಡೆಯ ಏರ್‌ಬೇಸ್‌ಗಳನ್ನು ಆಧುನೀಕರಿಸುವ ೧.೦೦೦-ಕೋಟಿ ಗುತ್ತಿಗೆಯನ್ನು ಪಡೆದುಕೊಂಡಿದೆ.
ನವೆಂಬರ್ ೨೦೨೦ ರಲ್ಲಿ, ಟಾಟಾ ಪವರ್ಸ್ ಟಾಟಾ ಸನ್ಸ್‌ನ ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯಾದ ಟಾಟಾ ಅಡ್ವಾನ್ಸ್ಡ್ ಸಿಸ್ಟಮ್ಸ್‌ಗೆ ಸ್ಟ್ರಾಟೆಜಿಕ್ ಎಂಜಿನಿಯರಿಂಗ್ ವಿಭಾಗ (ಎಸ್‌ಇಡಿ) ಮಾರಾಟವನ್ನು ಪೂರ್ಣಗೊಳಿಸುವುದಾಗಿ ಘೋಷಿಸಿತು.
ಸಮಸ್ಯೆಗಳು
ಈ ಯೋಜನೆಗಳಲ್ಲಿ ಊಹಿಸಿದಂತೆ ನಾಟಕೀಯವಾಗಿ ಹೆಚ್ಚಿನ ಕಲ್ಲಿದ್ದಲಿನ ಬೆಲೆಗಳು ಮತ್ತು ಸ್ಥಿರ ಬೆಲೆಯ ವ್ಯವಸ್ಥೆಯಿಂದಾಗಿ ೨೦೧೨ ರಲ್ಲಿ ಮುಂಡ್ರಾ ಸ್ಥಾವರವು ದೊಡ್ಡ ನಷ್ಟವನ್ನು ಉಂಟುಮಾಡಿತು. ಇದರ ಪರಿಣಾಮವಾಗಿ ಸತತ ಮೂರು ವರ್ಷಗಳ ನಷ್ಟದ ನಂತರ, ಕಂಪನಿಗೆ ನಗದು ಹರಿವು ಸಮಸ್ಯೆಯಾಗುತ್ತಿದೆ. ಜನವರಿ ೨೦೧೪ ರಲ್ಲಿ ಕಂಪನಿಯು ಇಂಡೋನೇಷಿಯಾದ ಕಲ್ಲಿದ್ದಲು ಕಂಪನಿ ಪಿ‌ಟಿ ಅರುಟ್ಮಿನ್‌ನಲ್ಲಿ ೩೦ ಪ್ರತಿಶತ ಪಾಲನ್ನು $೫೦೦ ಮಿಲಿಯನ್‌ಗೆ ಮಾರಾಟ ಮಾಡಿತು. ಜುಲೈ ೨೦೧೪ ರಲ್ಲಿ ಇಂಡೋನೇಷಿಯಾದ ಕಲ್ಲಿದ್ದಲು ಕಂಪನಿ ಕಲ್ಟಿಮ್ ಪ್ರಿಮಾ ಕೋಲ್‌ನಲ್ಲಿ ೫ ಪ್ರತಿಶತ ಪಾಲನ್ನು $೨೫೦ ಮಿಲಿಯನ್‌ಗೆ ಮಾರಾಟ ಮಾಡುವ ಆಯ್ಕೆಗೆ ಸಹಿ ಹಾಕಿತು.
ಭವಿಷ್ಯದ ಯೋಜನೆಗಳು
ಟಾಟಾ ಪವರ್ 1200 km ಕ್ಕೆ ಪವರ್ ಗ್ರಿಡ್ ಕಾರ್ಪೊರೇಷನ್ ಆಫ್ ಇಂಡಿಯಾದೊಂದಿಗೆ ೫೧:೪೯ ಜಂಟಿ ಉದ್ಯಮವನ್ನು ಹೊಂದಿದೆ. ಟಾಟಾ ಟ್ರಾನ್ಸ್‌ಮಿಷನ್ ಯೋಜನೆ, ಸಾರ್ವಜನಿಕ-ಖಾಸಗಿ ಸಹಭಾಗಿತ್ವದ ಹಣಕಾಸಿನೊಂದಿಗೆ ಕಾರ್ಯಗತಗೊಳಿಸಲಾದ ಭಾರತದ ಮೊದಲ ಪ್ರಸರಣ ಯೋಜನೆ.
ಟಾಟಾ ಪವರ್ ದೇಶದ ಮೊದಲ ಕಾರ್ಯಾಚರಣಾ ಅಲ್ಟ್ರಾ ಮೆಗಾ ಪವರ್ ಪ್ರಾಜೆಕ್ಟ್ ೪,೦೦೦ ಎಮ್‌ಡಬ್ಲ್ಯೂ ಮುಂದ್ರಾ ಸ್ಥಾವರದ ಉತ್ಪಾದನಾ ಸಾಮರ್ಥ್ಯವನ್ನು ೫,೬೦೦ ಎಮ್‌ಡಬ್ಲ್ಯೂ ಗೆ ವಿಸ್ತರಿಸಲು ಯೋಜಿಸಿದೆ.
ಕಂಪನಿಯು ಜಾರ್ಖಂಡ್‌ನ ಧನ್‌ಬಾದ್ ಜಿಲ್ಲೆಯ ಮೈಥೋನ್‌ನಲ್ಲಿ ೧,೦೫೦ ಎಮ್‌ಡಬ್ಲ್ಯೂ ಕಲ್ಲಿದ್ದಲು ಆಧಾರಿತ ಉಷ್ಣ ವಿದ್ಯುತ್ ಸ್ಥಾವರಕ್ಕಾಗಿ ದಾಮೋದರ್ ವ್ಯಾಲಿ ಕಾರ್ಪೊರೇಷನ್‌ನೊಂದಿಗೆ ೭೪:೨೬ ಜಂಟಿ ಉದ್ಯಮವನ್ನು ಹೊಂದಿದೆ. ಇದನ್ನು ಮೈಥಾನ್ ಪವರ್ ಲಿಮಿಟೆಡ್ ಎಂದು ಹೆಸರಿಸಲಾಗಿದೆ. ಎರಡೂ ಘಟಕಗಳನ್ನು ೨೪ ಜುಲೈ ೨೦೧೨ ರಂದು ಕಾರ್ಯಾರಂಭ ಮಾಡಲಾಯಿತು. ಇಂಡಸ್ಟ್ರಿಯಲ್ ಎನರ್ಜಿ ಲಿಮಿಟೆಡ್ ಎಂಬ ಹೆಸರಿನಲ್ಲಿ ಟಾಟಾ ಸ್ಟೀಲ್‌ನ ಕ್ಯಾಪ್ಟಿವ್ ಅವಶ್ಯಕತೆಗಳನ್ನು ಪೂರೈಸಲು ಥರ್ಮಲ್ ಪವರ್ ಪ್ಲಾಂಟ್‌ಗಳಿಗಾಗಿ ಇದು ಟಾಟಾ ಸ್ಟೀಲ್ ಲಿಮಿಟೆಡ್‌ನೊಂದಿಗೆ ಮತ್ತೊಂದು ೭೪:೨೬ ಜಂಟಿ ಉದ್ಯಮವನ್ನು ಹೊಂದಿದೆ.
ಟಾಟಾ ಪವರ್ ಲಿಕ್ವಿಡ್ ಸೋಲಾರ್ ಅರೇ ಆಧಾರಿತ ಭಾರತದ ಮೊದಲ ತೇಲುವ ಸೌರ ಸ್ಥಾವರವನ್ನು ನಿರ್ಮಿಸಲು ಆಸ್ಟ್ರೇಲಿಯಾದ ಸುನೆಂಗಿ ಸಂಸ್ಥೆಯೊಂದಿಗೆ ಪಾಲುದಾರಿಕೆಯನ್ನು ಘೋಷಿಸಿದೆ. ತಂತ್ರಜ್ಞಾನ.
೨೦೧೬ ರಲ್ಲಿ, ಟಾಟಾ ಪವರ್ ಭಾರತದಲ್ಲಿ ನವೀಕರಿಸಬಹುದಾದ ಇಂಧನ ಮಾರುಕಟ್ಟೆಯಲ್ಲಿ ಗಮನಾರ್ಹವಾದ ಒಳನುಗ್ಗುವಿಕೆಯನ್ನು ಮಾಡಿತು. ಅದರ ಸ್ವಾಧೀನದ ಮೂಲಕ ವೆಲ್‌ಸ್ಪನ್ ರಿನ್ಯೂವಬಲ್ಸ್, ದಾಖಲೆಯ ಬೆಲೆಗೆ $೧.೩ ಬಿಲಿಯನ್, ಇದು ಭಾರತೀಯ ನವೀಕರಿಸಬಹುದಾದ ವಲಯದಲ್ಲಿ ಅತಿ ದೊಡ್ಡ ಸ್ವಾಧೀನವಾಗಿದೆ.
ಟಾಟಾ ಪವರ್ ಒಡಿಶಾದ ಐದು ವಲಯಗಳಲ್ಲಿ ವಿದ್ಯುತ್ ವಿತರಣೆ ಮತ್ತು ಚಿಲ್ಲರೆ ಪೂರೈಕೆಗಾಗಿ ೨೫ ವರ್ಷಗಳ ಪರವಾನಗಿಯನ್ನು ಪಡೆದುಕೊಂಡಿತು. ಒಡಿಶಾದ ಕೇಂದ್ರೀಯ ವಿದ್ಯುತ್ ಸರಬರಾಜು ಯುಟಿಲಿಟಿ (ಸಿ‌ಇಎಸ್‌ಯು) ಅನ್ನು ಸುಮಾರು ೧೭೫ ಕೋಟಿ ರೂ. ಗೆ ಪಡೆದುಕೊಂಡಿತು.
ಷೇರುದಾರರು
೧೫ ನವೆಂಬರ್ ೨೦೧೭ ರಂತೆ, ಟಾಟಾ ಗ್ರೂಪ್ ಟಾಟಾ ಪವರ್‌ನಲ್ಲಿ ೩೨.೪೭% ಷೇರುಗಳನ್ನು ಹೊಂದಿದೆ. ಸುಮಾರು ೨೧೦,೦೦೦ ವೈಯಕ್ತಿಕ ಷೇರುದಾರರು ಸುಮಾರು ಹೊಂದಿದ್ದಾರೆ. ಅದರ ಶೇರುಗಳ ೧೪%. ಲೈಫ್ ಇನ್ಶೂರೆನ್ಸ್ ಕಾರ್ಪೊರೇಷನ್ ಆಫ್ ಇಂಡಿಯಾ ಕಂಪನಿಯಲ್ಲಿ ೧೨.೯೦% ಷೇರುಗಳನ್ನು ಹೊಂದಿರುವ ಅತಿ ದೊಡ್ಡ ಪ್ರವರ್ತಕರಲ್ಲದ ಷೇರುದಾರ. ಟಾಟಾ ಪವರ್‌ನ ಈಕ್ವಿಟಿ ಷೇರುಗಳನ್ನು ಬಾಂಬೆ ಸ್ಟಾಕ್ ಎಕ್ಸ್‌ಚೇಂಜ್‌ನಲ್ಲಿ ಪಟ್ಟಿ ಮಾಡಲಾಗಿದೆ. ಅಲ್ಲಿ ಅದು ಬಿಎಸ್‌ಇ ಸೆನ್ಸೆಕ್ಸ್ ಸೂಚ್ಯಂಕ, ಮತ್ತು ನ್ಯಾಷನಲ್ ಸ್ಟಾಕ್ ಎಕ್ಸ್‌ಚೇಂಜ್ ಆಫ್ ಇಂಡಿಯಾ, ಅಲ್ಲಿ ಅದು ನಿಫ್ಟಿಯ ೫೦ರ ಘಟಕವಾಗಿದೆ. ಇದರ ಜಾಗತಿಕ ಠೇವಣಿ ರಸೀದಿಗಳು (ಜಿ‌ಡಿಆರ್‌ಎಸ್) ಲಂಡನ್ ಸ್ಟಾಕ್ ಎಕ್ಸ್ಚೇಂಜ್ ಮತ್ತು ಲಕ್ಸೆಂಬರ್ಗ್ ಸ್ಟಾಕ್ ಎಕ್ಸ್ಚೇಂಜ್ನಲ್ಲಿ ಪಟ್ಟಿಮಾಡಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಶ್ರೀ ಶಂಖಪಾಲ ಸುಬ್ರಹ್ಮಣ್ಯ ಸ್ವಾಮಿ ದೇವಸ್ಥಾನ ಯೇನೆಕಲ್ಲು
ಪೀಠಿಕೆ
ಇದು ದಕ್ಷಿಣಕನ್ನಡ ಜಿಲ್ಲೆಯ ಸುಪ್ರಸಿದ್ದ ದೇವಾಲಯ.ಮಂಗಳೂರಿನಿಂದ ೧೧೦ ಕಿಲೋಮೀಟರ್ ಹಾಗೂ ತಾಲೂಕು ಕೇಂದ್ರವಾದ ಸುಳ್ಯದಿಂದ ೫೦ ಕಿಲೋಮೀಟರ್ ದೂರದಲ್ಲಿದೆ.ನಾಗರಾಧನೆ ಇಲ್ಲಿನ ವಿಶೇಷತೆ.ಬಚ್ಚನಾಯಕನ ಗುಡಿ, ಅತಿಶಯ ಕ್ಷೇತ್ರ ಇಲ್ಲಿನ ಸ್ಥಳ ಸಾನಿದ್ಯಗಳು.
ದೇವಾಲಯದ ಪುರಾತನ ಇತಿಹಾಸ
ಹಿಂದೆ ಈ ಪ್ರದೇಶದಲ್ಲಿ ತಪಸ್ವಿಯೋರ್ವನಿಗೆ ಶಂಖಪಾಲನು ಪ್ರತ್ಯಕ್ಷಗೊಂಡು ಅವಿರ್ಭವಿಸಿನೆಂಬುದು ಇಲ್ಲಿನ ಪ್ರತೀತಿ. ಇದಲ್ಲದೇ ಜಾನಪದೀಯ ನಂಬುಗೆಯಲ್ಲಿ ದೇವಾಲಯದ ಇತಿಹಾಸಕ್ಕೆ ಸಂಬಂಧಿಸಿದಂತೆ ರೋಚಕ ಕಥೆಯೊಂದಿದೆ.ರಾಜಾಳ್ವಿಕೆಯ ಆ ದಿನಗಳಲ್ಲಿ ಯೇನೆಕಲ್ಲು ಪ್ರದೇಶವು ಪಂಜದ ಬಲ್ಲಾಳನ ಆಳ್ವಿಕೆಗೆ ಒಳಪಟ್ಟಿತ್ತು. ಪಂಜದ ಬಲ್ಲಾಳನು ಅಳಿಯಕಟ್ಟಿನ ಪ್ರಕಾರ ತನ್ನಿಬ್ಬರು ತಂಗಿಯಂದಿರಿಗೆ ತನ್ನ ಆಳ್ವಿಕೆಗೆ ಒಳಪಟ್ಟ ಪ್ರದೇಶಗಳಲ್ಲಿ ಸ್ವಲ್ಪ ಭಾಗವನ್ನು ನೀಡಿದನು. ಇದರಲ್ಲಿ ಪಂಜ ಸೀಮೆಯು ಅಕ್ಕನ ಆಡಳಿತಕ್ಕೂ, ಯೇನೆಕಲ್ಲಿನ ಐದು ಪ್ರದೇಶಗಳು ತಂಗಿಯ ಆಡಳಿತಕ್ಕೂ ಸೇರಿತ್ತು.ಯೇನೆಕಲ್ಲಿನಿಂದ ಸುಮಾರು ೧೦ ಕಿಲೋಮೀಟರ್ ದೂರದಲ್ಲಿ ಪಂಜ ಪರಿವಾರ ಶ್ರೀ ಪಂಚಲಿಂಗೇಶ್ವರ ಸೀಮೆ ದೇವಸ್ಥಾನವಿದೆ. ಆ ದೇವಸ್ಥಾನದಲ್ಲಿ ವರ್ಷಾವಧಿ ಜಾತ್ರೋತ್ಸವನ್ನು ಅವರಿಬ್ಬರು ಸೇರಿಕೊಂಡು ನಡೆಸುವುದು ಒಪ್ಪಂದವಾಗಿತ್ತು.ಆದ್ರೆ ಒಮ್ಮೆ ತಂಗಿಯ ಆಗಮನ ಸಮಯ ಮೀರಿತೆಂಬ ಕಾರಣದಿಂದ ಅಕ್ಕ ಕೊಡಿಯೇರಿಸಿ ಉತ್ಸವಕ್ಕೆ ಚಾಲನೆ ನೀಡಿದಳು. ಇದು ಅವರಿಬ್ಬರ ಮನಸ್ತಾಪಕ್ಕೆ ಕಾರಣವಾಯಿತು.ಅವಮಾನಿತಳಾಗಿ ತನ್ನ ಗಂಡನೊಂದಿಗೆ ಹಿಂದುರಿಗಿದ ತಂಗಿ ದೇವರ ಮೊರೆ ಹೋದಳು.ಮುಂದೊಂದು ದಿನ ಬೀಡಿನ ಸಮೀಪದ ಬಯಲ ಪೊದೆಯಲ್ಲಿ ಸಾಮಾನ್ಯವಾಗಿ ಬೆಳೆದ ಹುತ್ತವೊಂದಕ್ಕೆ ಬೀಡಿನ ಕಪಿಲೆ ಮೊಲೆಹಾಲೂಣಿಸುವುದನ್ನು ಪಂಜದ ಬಲ್ಲಾಳನು ಪ್ರತ್ಯಕ್ಷವಾಗಿ ಕಂಡನು.ನಂತರ ಈತ ಶಂಖಪಾಲ ಸ್ವಾಮಿಯನ್ನು ಯೇನೆಕಲ್ಲಿನಲ್ಲೇ ಪ್ರತಿಷ್ಠಾಪಿಸಿದನು ಎಂಬ ಪ್ರತೀತಿಯು ಇದೆ.
ದೇವಾಲಯದ ಪುರಾತನ ಮೂರ್ತಿಶಿಲ್ಪ ಹಾಗೂ ವಿಗ್ರಹಗಳು
ಬದಿವನ ಎಂಬಲ್ಲಿ ತಲಕಾಡು ಗಂಗರ ರಾಜಾಲಾಂಛಣದಿಂದ ಕೂಡಿದ್ದ ದಂಬೆಕಲ್ಲು ಇದೆ.ನಡುಗಲ್ಲು ಎಂಬಲ್ಲಿ ಸ್ತಂಭಕಲ್ಲು ಇದ್ದು ಈಗ ಇಲ್ಲವಾಗಿದೆ.ಅಲ್ಲದೇ ಕಡಮಕಲ್ಲು ಎಂಬ ಊರಿನಲ್ಲಿಯೂ ಸ್ತಂಭಕಲ್ಲೊಂದಿದ್ದು ಇದು ಸುಬ್ರಹ್ಮಣ್ಯ ಗ್ರಾಮವನ್ನು ವಿಭಜಿಸುವ ತಲಕಾಡಿನ ಗಂಗರ ರಾಜ್ಯಾವಿಸ್ತಾರದ ಕಲ್ಲುಗಳು ಎಂಬುದಾಗಿ ಪ್ರಸಿದ್ಧವಾಗಿದೆ.ಈ ದೇವಾಲಯದ ಪೂರ್ವಕ್ಕೆ ಮುತ್ಲಾಜೆ-ಕಲ್ಕುದಿ ಬೈಲಿನ ಎತ್ತರದ ಭೂತೊಳೆ ಗುಡ್ಡದ ತುತ್ತತುದಿಯಲ್ಲಿ ಲಿಂಗಮುದ್ರೆಯಿದೆ.ಈ ಕಲ್ಲಿನಲ್ಲಿ ಸೂರ್ಯ-ಚಂದ್ರರ ಸಾಕ್ಷಿಯಾಗಿ ಶಿವಲಿಂಗದ ಉಬ್ಬು ಚಿತ್ರಣವಿದೆ.ಪಶ್ಚಿಮಕ್ಕೆ ಬಾನಡ್ಕ,ಎಣ್ಣೆಮಜಲು ಕಾಡಿನ ಮಧ್ಯದಲ್ಲಿ ಬೀರಿಕಾಡು ಎಂಬಲ್ಲಿಯೂ ಇದೇ ಶಿವಲಿಂಗದ ಮುದ್ರೆಯಿದೆ.ನೈರುತ್ಯಕ್ಕೆ ನವಿಲುಮುದ್ರೆಯಿದ್ದು ಇದರಲ್ಲಿ ಸೂರ್ಯ-ಚಂದ್ರರ ಸಾಕ್ಷಿಯಲ್ಲಿ ಬರಹವಿದ್ದು,ಚಿ|ರಾ||ರಾಜದೇವರಾಜ ಋಷಿ ಪೀಠಂ ಎಂಬ ಶಿಲಾಫಲಕವಿದೆ.ಈಗ ಇದು ಅಧ್ಯಯನಕ್ಕೆ ಪೂರಕವಾಗಿ ಮಂಗಳೂರು ವಿವಿ ಯಲ್ಲಿದೆ. ಈಗಿನ ಪರ್ಲ.ಹೊಸಂಗಡಿಯಲ್ಲಿ ಜೈನರ ಬಸದಿ ಹಾಗೂ ಪಾರ್ಶ್ವನಾಥನ ವಿಗ್ರಹದಲ್ಲಿ ಐದು ಹಡೆಯ ಸರ್ಪ ಹಾಗೂ ಮೌನ ವ್ರತಸ್ಥ ಶಿಲಾವಿಗ್ರಹವು ಇದೆ.ಉಜಿರ್ಕೋಡಿ ಎಂಬಲ್ಲಿ ಮಂಟಮೆ ಎಂದು ಕರೆಯಲ್ಪಡುವ ಕಟ್ಟೆಯೊಂದಿದ್ದು,ಹಿಂದಿನ ಕಾಲದ ನ್ಯಾಯ ತೀರ್ಮಾನದ ಕಟ್ಟೆಯಂತೆ ಕಂಡುಬರುತ್ತದೆ.
ನಾಗಬನ
ಈ ಪ್ರದೇಶದಲ್ಲಿ ನಾಗರಾಧನೆಗೆ ವಿಶೇಸವಾದ ಪ್ರಾಶಸ್ತ್ಯವಿದೆ.ದೇವಸ್ಥಾನಕ್ಕೆ ಸಂಬಂಧಪಟ್ಟಿರುವ ನಾಗಸ್ಥಾನ ದೇವಾಸ್ಥಾನದ ವಾಯುವ್ಯ ದಿಕ್ಕಿನಲ್ಲಿಯೂ, ಮದುವೆ ಬದುವಿನಲ್ಲಿಯೂ ಇದೆ.ದೈವಸ್ಥಾನಕ್ಕೆ ಸಂಬಂಧಪಟ್ಟ ನಾಗಸ್ಥಾನ ದಕ್ಷಿಣದಿಕ್ಕಿನಲ್ಲಿಯೂ ಇದೆ.
ಅತಿಶಯ ಕ್ಷೇತ್ರ
ದೇವರಮೀನು,ಮಹಾಶಿರ ಹೀಗೆ ಹಲವು ತೆರನಾದ ಮೀನುಗಳು ಕಣ್ಮನವನ್ನು ಸೆಳೆಯುತ್ತವೆ.ಇದನ್ನು ಕಾಪುಕಾಯ ಎಂತಲೂ ದೇವರಗುಂಡಿ ಎಂತಲೂ ಕರೆಯುತ್ತಾರೆ.
ಕೆಡ್ಡೆಸ
ಇದು ಮೂರು ದಿನಗಳ ಕಾಲ ನಡೆಯುತ್ತದೆ. ವಿಶೇಷವಾಗಿ ಭೂಮಿ ತಾಯಿಯನ್ನು ಆರಾಧಿಸಲಾಗುತ್ತದೆ.ಮೂರು ದಿನದ ನೇಮ ,ಮೂರು ದಿನದ ಆಯನ,ಮೂರು ದಿನದ ಬೇಟೆ ಇಲ್ಲಿ ಹಿಂದೆ ನಡೆಯುತ್ತಿತ್ತು.
ವರ್ಗ:ದೇವಾಲಯಗಳು
ಕವಿತಾ ಕೃಷ್ಣಮೂರ್ತಿ
ಕವಿತಾ ಕೃಷ್ಣಮೂರ್ತಿ ದೇಶ ಕಂಡ ಪ್ರತಿಭಾವಂತ ಗಾಯಕಿಯರಲ್ಲಿ ಅಗ್ರರು. ಹಿಂದಿ, ಕನ್ನಡ, ತಮಿಳು, ತೆಲುಗು, ಪಂಜಾಬಿ, ಆಂಗ್ಲ, ಮಲಯಾಳಂ, ಒಡಿಯಾ, ಮರಾಠಿ, ನೇಪಾಳಿ, ಅಸ್ಸಾಮಿ, ಗುಜರಾತಿ, ಬಂಗಾಳಿ, ಉರ್ದು, ಕೊಂಕಣಿ ಮುಂತಾದ ಭಾರತೀಯ ಭಾಷೆಗಳಲ್ಲಿ ಅವರು ಸುಮಾರು ೨೫೦೦೦ ಕ್ಕೂ ಹೆಚ್ಚಿನ ಹಾಡುಗಳನ್ನು ಹಾಡಿದ್ದಾರೆ. ಸಿನಿಮಾ ಹಾಡುಗಳೇ ಅಲ್ಲದೇ ಭಕ್ತಿಗೀತೆ, ಭಾವಗೀತೆ, ಗಝಲ್, ರವೀಂದ್ರ ಸಂಗೀತ, ಹಿಂದೂಸ್ತಾನಿ ಮತ್ತು ಕರ್ನಾಟಕ ಸಂಗೀತ ಶೈಲಿಯಲ್ಲಿ ಕವಿತಾ ಪರಿಣತಿ ಹೊಂದಿದ್ದಾರೆ.
ಆರಂಭಿಕ ಜೀವನ
ಕವಿತಾ ಅವರ ಹುಟ್ಟು ಹೆಸರು ಶಾರದಾ. ಹುಟ್ಟಿದ್ದು ೧೯೫೮ರ ಜನವರಿ ೨೫, ದೆಹಲಿಯಲ್ಲಿ. ತಂದೆ ಟಿ. ಕೆ. ಕೃಷ್ಣಮೂರ್ತಿ ಶಿಕ್ಷಣ ಇಲಾಖೆಯಲ್ಲಿ ಕೆಲಸ ಮಾಡುತ್ತಿದ್ದವರು. ತಮಿಳು ಕುಟುಂಬದಲ್ಲಿ ಹುಟ್ಟಿದ್ದರೂ, ಕವಿತಾ ಬೆಳೆದದ್ದು ಬಂಗಾಳಿ ಕುಟುಂಬದ ಪರಿಸರದಲ್ಲಿ. ಕವಿತಾ ಅವರ ಬಂಗಾಳಿ ಚಿಕ್ಕಮ್ಮ ಪ್ರೊತಿಮಾ ಭಟ್ಟಾಚಾರ್ಯ ಕವಿತಾರನ್ನು ರವೀಂದ್ರ ಸಂಗೀತಕ್ಕೆ ಸೇರಿಸಿದರು. ಅಲ್ಲಿ, ಸುರ್ಮಾ ಬಸು ಅವರ ಬಳಿ ಕವಿತಾ ಸಂಗೀತ ಕಲಿತರು. ಮುಂದುವರೆದು ಬಲರಾಮ್ ಪುರಿ ಅವರ ಬಳಿ ಹಿಂದೂಸ್ತಾನಿ ಸಂಗೀತ ಕಲಿತರು. ದಕ್ಷಿಣ ಭಾರತೀಯರಾದ್ದರಿಂದ ಕರ್ನಾಟಕ ಸಂಗೀತದ ಅರಿವೂ ಇದ್ದಿತು. ಈ ಎಲ್ಲ ಕಲಿಕೆಗಳೂ ಮುಂದೆ ಕವಿತಾ ಅವರನ್ನು 'ಶಾಸ್ತ್ರೀಯ ಜ್ಞಾನವುಳ್ಳ ಗಾಯಕಿ' ಎಂದು ಹೆಸರು ಪಡೆಯುವಂತೆ ಮಾಡಿದವು.
ವೃತ್ತಿ ಜೀವನ
ಶಾಲಾ ದಿನಗಳಲ್ಲೇ ಹಾಡುಗಾರಿಕೆಗೆ ಚಿನ್ನದ ಪದಕ ಗೆದ್ದಿದ್ದ ಕವಿತಾ ತಮ್ಮ ಚಿಕ್ಕಮ್ಮನ ಸಲಹೆಯಂತೆ ಕಾಲೇಜು ಶಿಕ್ಷಣಕ್ಕೆಂದು ಮುಂಬೈನ ಸಂತ ಕ್ಷೇವಿಯರ್ ಕಾಲೇಜಿನಲ್ಲಿ ಪ್ರವೇಶ ಪಡೆದರು. ಕಾಲೇಜಿನ ಎಲ್ಲಾ ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ಗುರುತಿಸಿಕೊಂಡಿದ್ದ ಕವಿತಾ ಅವರನ್ನು ಹೇಮಂತ್ ಕುಮಾರ್ ಅವರ ಮಗಳು ರಾನು ಮುಖರ್ಜಿ ಗುರುತಿಸಿ ತಮ್ಮ ತಂದೆಯ ಬಳಿ ಕರೆದೊಯ್ದರು. ಕವಿತಾ ಅವರ ಸಂಗೀತ ಕೇಳಿ ಹೇಮಂತ್ ಕುಮಾರರು ತಮ್ಮ ಗುಂಪಿನ ಗಾಯಕಿಯನ್ನಾಗಿ ಸೇರಿಸಿಕೊಂಡರು. ಹೇಮಂತ್ ಕುಮಾರರ ಜೊತೆ ವೇದಿಕೆಗಳಲ್ಲಿ ಹಾಡುತಿದ್ದ ಕವಿತಾ, ಒಮ್ಮೆ ಮನ್ನಾ ಡೆ ಅವರ ಗಮನ ಸೆಳೆದು ಅವರು ಜಾಹೀರಾತುಗಳಲ್ಲಿ ಹಾಡುವ ಅವಕಾಶ ಕೊಡಿಸಿದರು. ಆ ವೇಳೆಗಾಗಲೇ ಶಾರದಾ ಹೆಸರಿನ ಖ್ಯಾತ ಗಾಯಕಿ ಇದ್ದುದರಿಂದ ಕವಿತಾ ಎಂದು ಹೊಸ ಹೆಸರು ಇಡಲಾಯಿತು. ಜಂಡುಬಾಮ್, ಉಜಾಲ, ವಾಷಿಂಗ್ ಪೌಡರ್ ನಿರ್ಮ ಮುಂತಾದ ಜಾಹಿರಾತು ಹಾಡುಗಳು ದೇಶಾದ್ಯಂತ ಜನಪ್ರಿಯವಾಗುತ್ತಿದ್ದ ಹಾಗೇ ಜಯಾ ಚಕ್ರವರ್ತಿ ಅವರ ಮೂಲಕ ಲಕ್ಷ್ಮಿಕಾಂತ್-ಪ್ಯಾರೇಲಾಲ್ ಅವರ ಅಂಗಳವನ್ನು ಕವಿತಾ ಸೇರಿದರು.
ಹಿನ್ನೆಲೆ ಗಾಯಕಿಯಾಗಿ: ಕವಿತಾ ಪೂರ್ಣಪ್ರಮಾಣದ ಗಾಯಕಿಯಾಗುವ ಮೊದಲು ಟ್ರ್ಯಾಕ್ ಸಿಂಗರ್ ಆಗಿ ಕೆಲಸ ಮಾಡಿದರು. ಲತಾ ಮಂಗೇಶ್ಕರ್, ಆಶಾ ಭೋಂಸ್ಲೆ ಮುಂತಾದ ಹೆಸರಾಂತ ಗಾಯಕಿಯರಿಗೆಂದು ಟ್ರ್ಯಾಕ್ ಹಾಡುತ್ತಿದ್ದರು. ಈ ಹಿಂದೆಯೇ ಬಂಗಾಳಿ ಚಿತ್ರದಲ್ಲಿ ಲತಾ ಅವರ ಹಾಡೊಂದರಲ್ಲಿ ಸಹಗಾಯಕಿಯಾಗಿಯೂ ಹಾಡಿದ್ದರು. ಹೀಗಿದ್ದ ಕವಿತಾ ಪೂರ್ಣಪ್ರಮಾಣದಲ್ಲಿ ಗಾಯಕಿ ಆಗಿ ತಮ್ಮ ಮೊದಲ ಹಾಡನ್ನು ಹಾಡಿದ್ದು ಕನ್ನಡ ಭಾಷೆಯಲ್ಲಿ. ೧೯೭೮ ರಲ್ಲಿ ಬಿಡುಗಡೆಯಾದ ಒಂದಾನೊಂದು ಕಾಲದಲ್ಲಿ ಚಿತ್ರದಲ್ಲಿ ಕವಿತಾ ಅವರಿಗೆ ಮೊದಲ ಅವಕಾಶ ಕೊಟ್ಟವರು ಗಿರೀಶ್ ಕಾರ್ನಾಡ್ ಅವರು. ಒಂದಾನೊಂದು ಕಾಲದಾಗ ಏಸೊಂದು ಮುದವಿತ್ತಾ.. ಎಂದು ಆರಂಭವಾಗುವ ಆ ಹಾಡನ್ನು ಬರೆದದ್ದು ಚಂದ್ರಶೇಖರ ಕಂಬಾರ. ಸಂಗೀತ ನೀಡಿದವರು ಭಾಸ್ಕರ್ ಚಂದಾವರ್ಕರ್. ಮುಂಬೈನ ಸ್ಟುಡಿಯೋವೊಂದರಲ್ಲಿ ಈ ಹಾಡನ್ನು ಮುದ್ರಿಸಿಕೊಂಡ ಮೇಲೆ ಗಿರೀಶ್ ಕಾರ್ನಾಡರು "ಚೆನ್ನಾಗಿ ಬಂದಿದೆ, ಮುಂದೆ ಒಳ್ಳೆಯ ಭವಿಷ್ಯ ನಿನಗಿದೆ" ಎಂದಿದ್ದರು. ಆ ಮಾತು ನಿಜವಾಗಲು ಹೆಚ್ಚು ಕಾಲವೇನು ಬೇಕಾಗಲಿಲ್ಲ.
೧೯೮೦ರಲ್ಲಿ ಬಂದ ಮಾಂಗ್ ಭರೋ ಸಜನಾ ಹಿಂದಿ ಚಿತ್ರಕ್ಕೆಂದು ಕವಿತಾರಿಂದ ಹಾಡು ಹಾಡಿಸಿದ್ದರೂ ಚಿತ್ರದಲ್ಲಿ ಆ ಹಾಡನ್ನು ಕೈಬಿಡಲಾಗಿತ್ತು. ಮುಂದೆ ೧೯೮೫ರಲ್ಲಿ ಬಂದ ಪ್ಯಾರ್ ಝುಕ್ತಾ ನಹಿ ಚಿತ್ರದಲ್ಲಿನ ತುಂಸೆ ಮಿಲ್ಕರ್ ಹಾಡು ಹಿಂದಿ ಸಿನಿರಸಿಕರ ಮೆಚ್ಚುಗೆ ಪಡೆಯಿತು. ಕವಿತಾ ಅಲ್ಲಿಂದ ಬಾಲಿವುಡ್ ನ ಆದ್ಯತೆಯ ಗಾಯಕಿಯಾಗಿ ಸ್ಥಾನ ಪಡೆದರು.
ಮಿಸ್ಟರ್ ಇಂಡಿಯಾ ಚಿತ್ರದಲ್ಲಿ ಆಶಾ ಭೋಸ್ಲೆಗಾಗಿ ಕವಿತಾ ಹಾಡಿದ ಟ್ರ್ಯಾಕ್ ಹಾಡು "ಹವಾ ಹವಾಯಿ". ಆದರೆ ಕವಿತಾ ಹಾಡಿದ ರೀತಿಗೇ ಲಕ್ಷ್ಮಿಕಾಂತ್-ಪ್ಯಾರೇಲಾಲ್ ಇದೇ ಅಂತಿಮ, ಮತ್ತೆ ಯಾರೂ ಹಾಡುವುದು ಬೇಡ ಎಂದು ನಿರ್ಧರಿಸಿ ಕವಿತಾ ಧ್ವನಿಯಲ್ಲೇ ಹಾಡನ್ನು ಉಳಿಸಿಕೊಂಡರು. ಮುಂದಿನದೆಲ್ಲ ಈಗ ಇತಿಹಾಸವೇ ಸರಿ. ಭಾರತ ಚಿತ್ರರಂಗದ ಸರಿಸುಮಾರು ಎಲ್ಲಾ ಸಂಗೀತ ನಿರ್ದೇಶಕರೊಡನೆ ಕವಿತಾ ಕೆಲಸ ಮಾಡಿದ್ದಾರೆ. ಎಲ್ಲಾ ಭಾಷೆಯಲ್ಲೂ ಹಿಟ್ ಹಾಡುಗಳನ್ನೂ, ಅಭಿಮಾನಿಗಳನ್ನೂ ಸಂಪಾದಿಸಿಕೊಂಡಿದ್ದಾರೆ. ಲಕ್ಷ್ಮಿಕಾಂತ್-ಪ್ಯಾರೇಲಾಲ್, ''ಎ.ಆರ್.ರೆಹಮಾನ್, ಆರ್. ಡಿ. ಬರ್ಮನ್, ಸಾಧು ಕೋಕಿಲ, ಹಂಸಲೇಖ, ಗುರು ಕಿರಣ್'' ಮೊದಲಾದವರ ಸಂಯೋಜನೆಯಲ್ಲಿ ಕವಿತಾ ಹಾಡಿದ ಹಾಡುಗಳು ಸದಾ ಹಸಿರು.
೧೯೯೦ರ ದಶಕ ಹಿಂದಿ ಸಿನಿಮಾ ಹೊಸ ಹೊಸ ಪ್ರತಿಭೆಗಳನ್ನು ಕಂಡ ಕಾಲ. ತಮ್ಮದೇ ಛಾಪು ಮೂಡಿಸಿದ ಅನುರಾಧ ಪೊಡ್ವಾಲ್, ಅಲ್ಕಾ ಯಾಗ್ನಿಕ್, ಸಾಧನಾ ಸರಿಗಮ್ ಮುಂತಾದ ಹೊಸ ಪ್ರತಿಭಾವಂತ ಧ್ವನಿಗಳ ಮಧ್ಯೆ ಮರೆಯಲಾಗದ ಇನ್ನೊಂದು ಹೆಸರೇ ಕವಿತಾ ಕೃಷ್ಣಮೂರ್ತಿ. ಹಿಂದಿಯಲ್ಲಿ ಸಾಮಾನ್ಯವಾಗಿ ಕವಿತಾ ಜೊತೆ ಹಾಡುತ್ತಿದ್ದ ಗಾಯಕರಲ್ಲಿ ಉದಿತ್ ನಾರಾಯಣ್ ಮತ್ತು ಕುಮಾರ್ ಸಾನು ಪ್ರಮುಖರು. ಅವರಲ್ಲದೆ ಶಾನ್, ಅಭಿಜಿತ್ ಭಟ್ಟಾಚಾರ್ಯ, ಸೋನು ನಿಗಮ್ ಮುಂತಾದವರೊಂದಿಗೂ ಹಿಟ್ ಹಾಡುಗಳನ್ನು ಹಾಡಿದ್ದಾರೆ.
ಕನ್ನಡದ ನಂಟು
ಕವಿತಾ ಕೃಷ್ಣಮೂರ್ತಿ ಮೊದಲು ಹಾಡಿದ ಹಾಡೇ ಕನ್ನಡದ್ದು. ಒಂದಾನೊಂದು ಕಾಲದಲ್ಲಿ ಚಿತ್ರದ ''ಒಂದಾನೊಂದು ಕಾಲದಾಗ ಏಸೊಂದು ಮುದವಿತ್ತಾ.. '' ಹಾಡು ಜನಪ್ರಿಯವಾಗಿತ್ತು. ೧೯೭೮ರಲ್ಲಿ ಆ ಹಾಡು ಹಾಡಿದ ಮೇಲೆ ಹಿಂದಿ ಚಿತ್ರಗಳಲ್ಲಿ ಕವಿತಾ ಇನ್ನಿಲ್ಲದಂತೆ ಸಕ್ರಿಯರಾದರು. ಅವರು ಮತ್ತೆ ಕನ್ನಡಕ್ಕೆ ಹಾಡಿದ್ದೇ ೨೦೦೦ನೇ ವರ್ಷದಲ್ಲಿ ಬಿಡುಗಡೆಯಾದ ಸುದೀಪ್ ನಟನೆಯ ಚಿತ್ರ ಸ್ಪರ್ಶ. ಆ ಚಿತ್ರದಲ್ಲಿ ನಾದಬ್ರಹ್ಮ ಹಂಸಲೇಖ ಅವರ ಜೊತೆ ಕವಿತಾ ಮೊದಲ ಬಾರಿ ಕೆಲಸ ಮಾಡಿದರು. ಬರೆಯದ ಮೌನದ ಕವಿತೆ ಹಾಡು ಸೂಪರ್ ಹಿಟ್ ಆಗಿ ಕವಿತಾ ಅವರ ಹೆಸರು ಕನ್ನಡದಲ್ಲಿ ಮತ್ತೊಮ್ಮೆ ಮುನ್ನೆಲೆಗೆ ಬಂತು. ಇಲ್ಲಿಂದ ಅವರು ಮತ್ತೆ ಹಿಂದಿರುಗಿ ನೋಡಲಿಲ್ಲ. ಸಾಧು ಕೋಕಿಲ ಸಂಯೋಜಿಸಿದ H2o ಚಿತ್ರದ ಹೂವೇ ಹೂವೇ ಹಾಡಂತೂ ಕವಿತಾ ಅವರ ಹೆಸರನ್ನು ಕರ್ನಾಟಕದಲ್ಲಿ ಮನೆಮಾತಾಗಿಸಿತು. ಇಂದಿಗೂ ಈ ಹಾಡು ಜನಪ್ರಿಯ ಹಾಡಾಗಿ ರಿಂಗಣಿಸುತ್ತದೆ.
ಕವಿತಾ ಕೃಷ್ಣಮೂರ್ತಿ ಹಾಡಿದ ಜನಪ್ರಿಯ ಕನ್ನಡ ಹಾಡುಗಳು: ಮುಂತಾದವು.
ಪ್ರಶಸ್ತಿ-ಪುರಸ್ಕಾರಗಳು
ಕವಿತಾ ಅವರ ಸಾಧನೆಗೆ ಅಸಂಖ್ಯಾತ ಪುರಸ್ಕಾರಗಳು ಲಭಿಸಿವೆ. ರಾಷ್ಟ್ರೀಯ ಪುರಸ್ಕಾರ
ಇವುಗಳ ಜೊತೆ ಹಲವಾರು ಗೌರವ ಪುರಸ್ಕಾರಗಳನ್ನು ಕವಿತಾ ಪಡೆದಿದ್ದಾರೆ.
ವೈಯಕ್ತಿಕ ಜೀವನ
1999ರ ನವೆಂಬರ್ 11 ರಂದು ಕವಿತಾ ಖ್ಯಾತ ವಯೊಲಿನ್ ವಾದಕ ಡಾ. ಎಲ್. ಸುಬ್ರಮಣ್ಯಮ್ ಅವರನ್ನು ಬೆಂಗಳೂರಿನಲ್ಲಿ ಮದುವೆಯಾಗಿದ್ದಾರೆ. ಕಳೆದ ಎರಡು ದಶಕಗಳಿಂದಲೂ ಬೆಂಗಳೂರೇ ಕವಿತಾ ಅವರ ಮನೆಯಾಗಿದೆ.
ಕಾಸರಗೋಡು
ಕಾಸರಗೋಡು (കാസറഗോഡ്) ಕೇರಳ ರಾಜ್ಯಕ್ಕೆ ಸೇರಿರುವ ಒಂದು ಜಿಲ್ಲೆ. ಕರ್ನಾಟಕದ ಮಂಗಳೂರಿನಿಂದ ಕೆಲವೇ ಮೈಲಿಗಳಷ್ಟು ದೂರದಲ್ಲಿದೆ ಹಾಗೂ ಪುತ್ತೂರಿನಿಂದ 60 ಕಿ.ಮೀ ದೂರದಲ್ಲಿದೆ. ಕೇರಳದ ಗಡಿ ಜಿಲ್ಲೆಯಾಗಿದೆ ಕಾಸರಗೋಡು. ಹಾಗಾಗಿ ಕರ್ನಾಟಕದ ಸಾಂಪ್ರದಾಯಿಕ ಕಲೆಯಾದ ಯಕ್ಷಗಾನವೂ ಸೇರಿದಂತೆ ಕನ್ನಡ ಸಾಹಿತ್ಯ, ಸಂಸ್ಕೃತಿಗಳ ಹಲವು ಮುಖಗಳನ್ನು ಇಲ್ಲಿ ಕಾಣಬಹುದು. ರಾಷ್ಟ್ರಕವಿ ಗೋವಿಂದ ಪೈ, ಕಯ್ಯಾರ ಕಿಞ್ಞಣ್ಣ ರೈ ಮುಂತಾದ ಕನ್ನಡದ ಕವಿಗಳು ಕಾಸರಗೋಡಿಗೆ ಸೇರಿದವರು. ಈ ಪ್ರದೇಶದಲ್ಲಿ ಅನೇಕ ಮಂದಿ ಸಂಶೋಧಕರನ್ನು ಕೂಡಾ ಕಾಣಬಹುದು.
ವೈಶಿಷ್ಟ್ಯ
ದಕ್ಷಿಣಕನ್ನಡ ಜಿಲ್ಲೆಯನ್ನು ಬಾಚಿ ತಬ್ಬಿಕೊಂಡಂತಿದೆ ಕಾಸರಗೋಡು. ಸುಳ್ಯದಿಂದ ಹರಿದು ಬರುವ ನದಿ ಪಯಸ್ವಿನಿಯು ಕಾಸರಗೋಡಿನ ಪರಿಸರದಲ್ಲಿ ಹಾದು ‘ಚಂದ್ರಗಿರಿ’ ಎಂಬ ಹೆಸರಿನಿಂದ ಸಾಗುತ್ತದೆ. ನದಿಯ ಒಂದು ಬದಿಯಲ್ಲಿ ಬಹುಪಾಲು ಕನ್ನಡಿಗರ ಕಾಸರಗೋಡು ತಾಲ್ಲೂಕು, ಇನ್ನೊಂದು ಬದಿಯಲ್ಲಿ ಬೆರಳೆಣಿಕೆ ಕನ್ನಡಿಗರ ಹೊಸದುರ್ಗ.
ಬಹುಭಾಷಾ ಭೂಮಿ ಕಾಸರಗೋಡಿನಲ್ಲಿ ಕನ್ನಡ, ತುಳು, ಮಲಯಾಳ, ಅರೆಭಾಷೆ, ಕೊಂಕಣಿ, ಮರಾಠಿ, ಹವ್ಯಕ, ಕೋಟ, ಶಿವಳ್ಳಿ, ಬ್ಯಾರಿ– ಹೀಗೆ ಹಲವು ಭಾಷೆಗಳ ಸೊಗಡು, ಸಾಹಿತ್ಯದ ಕಂಪು ಹರಡಿದೆ. ನೀರ್ಚಾಲು ಮಹಾಜನ ಸಂಸ್ಕೃತ ವಿದ್ಯಾಸಂಸ್ಥೆಗಳು, ಮಂಜೇಶ್ವರ ಗೋವಿಂದ ಪೈಯವರ ‘ಗಿಳಿವಿಂಡು’ ಮತ್ತು ಡಾ. ಕಯ್ಯಾರ ಕಿಞ್ಜಣ್ಣ ರೈಗಳ ನಿವಾಸ ‘ಕವಿತಾ ಕುಟೀರ’ ಅಮೂಲ್ಯ ಗ್ರಂಥಗಳ ಸಂಗ್ರಹವನ್ನು ಹೊಂದಿದೆ. ಕಾಸರಗೋಡಿನಲ್ಲಿ ಯಕ್ಷಗಾನ ‘ಬೊಂಬೆಯಾಟ’ ಮತ್ತು ಅದರ ಸಂಗ್ರಹಾಲಯವೂ ಇದೆ.
ಸಮುದ್ರದ ಅಲೆಗಳಿಗೆ ಸದಾ ಮೈಯೊಡ್ಡುವ ಬೇಕಲಕೋಟೆಯಲ್ಲಿ ಬೀಚ್, ಪಾರ್ಕ್, ಉತ್ಖನನದ ಮೂಲಕ ಕಂಡ ಗತವೈಭವದ ಅರಮನೆಯ ಅಡಿಪಾಯ, ಸುತ್ತಲಿನ ಉದ್ಯಾನ ಮತ್ತು ಐತಿಹಾಸಿಕ ಕೋಟೆಯ ಸೌಂದರ್ಯವನ್ನು ಜತೆಯಾಗಿ ಸವಿಯಬಹುದು. ಜಿಲ್ಲೆಯಲ್ಲಿರುವ ಮಾಯಿಪ್ಪಾಡಿ ಅರಮನೆ, ಚಂದ್ರಗಿರಿ ಕೋಟೆ, ಆರಿಕ್ಕಾಡಿ ಕೋಟೆಗಳಿಗೆ ಐತಿಹಾಸಿಕ ಪ್ರಾಧಾನ್ಯತೆ ಇದೆ.
ಕಾಸರಗೋಡಿಗೆ ಸಮೀಪದ ಸರೋವರ ಕ್ಷೇತ್ರ ಅನಂತಪುರ, ಅಲ್ಲಿನ ಮೊಸಳೆ ‘ಬಬಿಯಾ’, ಪಕ್ಕದ ಮುಜುಂಗಾವಿನಲ್ಲಿರುವ ವಿಶಾಲ ಸರೋವರ ಪ್ರವಾಸಿಗರ ಆಕರ್ಷಣೆಯ ಚುಂಬಕಗಳು. ವಿನಾಯಕನ ದೇವಾಲಯ ಮಧೂರು, ಬೇಳ ಶೋಕಮಾತಾ ಇಗರ್ಜಿಯಲ್ಲಿರುವ ಗುಹೆ, ಮಂಜೇಶ್ವರದ ಜೈನಬಸದಿ, ಕಾಞಂಗಾಡಿನಲ್ಲಿರುವ ಆನಂದಾಶ್ರಮ ಮತ್ತು ನಿತ್ಯಾನಂದಾಶ್ರಮಗಳು ಕಾಸರಗೋಡಿನ ಪರಿಸರದ ಆಧ್ಯಾತ್ಮಿಕ ತಾಣಗಳು. ಪೊಸಡಿಗುಂಪೆ ಮತ್ತು ರಾಣಿಪುರಂ ಚಾರಣಕ್ಕೆ ಅನುಕೂಲಕರವಾದ ಉನ್ನತ ಬೆಟ್ಟಗಳು. ನೀಲೇಶ್ವರದ ಸನಿಹದಲ್ಲಿರುವ ‘ಹಿನ್ನೀರ ಸರೋವರ’ ಮನಸ್ಸಿಗೆ ಮುದವನ್ನು ನೀಡುತ್ತದೆ.
ಇಲ್ಲಿನ ಜನರ ಪ್ರಧಾನ ಆಹಾರ ಕುಚ್ಚಿಲಕ್ಕಿಯ ಅನ್ನ, ‘ಪರೋಟಾ’ ಮತ್ತು ‘ಪುಟ್ಟು’ ವಿಶೇಷ ತಿನಿಸುಗಳು. ಕಡಲಿನ ಸನಿಹದಲ್ಲೇ ಸಾಗುವ ‘ಡಬಲ್ ಲೈನ್’ ರೈಲು ಮಾರ್ಗ ಮತ್ತು ಸಮಾನಾಂತರವಾಗಿ ಸಾಗುವ ರಾಷ್ಟ್ರೀಯ ಹೆದ್ದಾರಿ ಕಾಸರಗೋಡನ್ನು ಸಂಪರ್ಕಿಸಲಿರುವ ಸೌಕರ್ಯವನ್ನು ಹೆಚ್ಚಿಸಿದೆ. ಒಟ್ಟಿನಲ್ಲಿ ಕಾಸರಗೋಡನ್ನು ಸಂದರ್ಶಿಸುವ ಪ್ರವಾಸಿಗರಿಗೆ ಈ ಜಿಲ್ಲೆಯ ನೈಸರ್ಗಿಕ, ಸಾಂಸ್ಕೃತಿಕ ಹಾಗೂ ಸಾಮಾಜಿಕ ಮುಖಗಳು ಶಿಕ್ಷಣಾಸಕ್ತಿಯನ್ನು ಮೂಡಿಸುತ್ತವೆ, ಮನರಂಜನೆಯನ್ನು ನೀಡುತ್ತವೆ.
ಚರಿತ್ರೆ
ಕಾಸರಗೋಡಿನ ಅಡೂರು ಮಹಾಲಿಂಗೇಶ್ವರ ದೇವಾಲಯದಲ್ಲಿ ಎಂಟನೆಯ ಶತಮಾನಕ್ಕೆ ಸೇರಿದ ಶಿಲಾಶಾಸನವೊಂದು ದೊರೆತಿದೆ. ಪಶ್ಚಿಮ ಚಾಲುಕ್ಯ ದೊರೆ ಎರಡನೆಯ ಕೀರ್ತಿವರ್ಮನ ಕಾಲದ್ದೆಂದು ಹೇಳಲು ಆಧಾರಗಳು ದೊರೆತಿವೆ.
ಕಾಸರಗೋಡು ಜಿಲ್ಲೆಯು ಇತಿಹಾಸದ ದಿನಗಳಲ್ಲೇ ಪ್ರವಾಸಿಗರನ್ನು ತನ್ನತ್ತ ಸೆಳೆಯುತ್ತಿತ್ತು. ಕ್ರಿ.ಶ. 14ರ ಕಾಲಘಟದಲ್ಲೇ ಅನೇಕ ಅರಬರು ಪ್ರವಾಸ ಮತ್ತು ವ್ಯಾಪಾರದ ಉದ್ದೇಶಕ್ಕಾಗಿ ಕಾಸರಗೋಡಿಗೆ ಭೇಟಿ ನೀಡಿದ್ದ ಉಲ್ಲೇಖಗಳು ಚರಿತ್ರೆಯ ಪುಟಗಳಲ್ಲಿ ದಾಖಲಾಗಿವೆ.
ಕಾಸರಗೋಡು ಕುಂಬಳೆ ರಾಜರ ಅಧೀನಕ್ಕೂ ಒಳಪಟ್ಟಿತ್ತು. ಆಗ ಸುಮಾರು 64 ತುಳು ಮತ್ತು ಮಲಯಾಳ ಗ್ರಾಮಗಳು ಈಪ್ರದೇಶದಲ್ಲಿತ್ತು. ಬಳಿಕ ಕಾಸರಗೋಡಿಗೆ ವಿಜಯನಗರ ರಾಜರು ದಾಳಿ ನಡೆಸಿದರು. ಆಗ ಕಾಸರಗೋಡು ನೀಲೇಶ್ವರ ಕೇಂದ್ರೀಕರಿಸಿ ಆಳ್ವಿಕೆ ನಡೆಸುತ್ತಿದ್ದ ಕೋಲತ್ತಿರಿ ರಾಜರ ಅಧೀನದಲ್ಲಿತ್ತು. ಕ್ರಮೇಣ ಕೋಲತ್ತಿರಿ ಸಾಮ್ರಾಜ್ಯ ಅಧಃಪತನಗೊಂಡು ಇಲ್ಲಿ ಇಕ್ಕೇರಿ ನಾಯಕರು ಪ್ರಾಬಲ್ಯ ಹೊಂದಿದರು. 16ನೇ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯ ಅವನತಿ ಹೊಂದಿದ ಬಳಿಕ ಇಕ್ಕೇರಿ ನಾಯಕರು ಮತ್ತಷ್ಟು ಪ್ರಬಲರಾದರು. 1645ರಲ್ಲಿ ಇಕ್ಕೇರಿಯ ವೆಂಕಪ್ಪ ನಾಯಕ ಬಿದನೂರನ್ನು ತನ್ನ ರಾಜಧಾನಿಯಾಗಿ ಮಾಡಿಕೊಂಡನು. ಕಾಸರಗೋಡಿನ ಚಂದ್ರಗಿರಿ ಕೋಟೆ ಮತ್ತು ಬೇಕಲ ಕೋಟೆಯನ್ನು ಇವರೇ ನಿರ್ಮಿಸಿದರೆಂದು ನಿರ್ಮಾಣಗೊಂಡಿದೆ ಎಂದು ಚರಿತ್ರೆ ಹೇಳುತ್ತದೆ.